Είναι μπύρα καλό να χάσετε βάρος, Η Μπύρα Αδυνατίζει\nΣκεφθείτε μόνο ότι το αλκοόλ έρχεται δεύτερο μετά από το λίπος σε θερμίδες, αφού περιέχει 7 θερμίδες ανά γραμμάριο, συγκριτικά με το λίπος που περιέχει 9 θερμίδες ανά γραμμάριο. Οι πρωτεΐνες και οι υδατάνθρακες περιέχουν 4 θερμίδες ανά γραμμάριο.\nΤο ποτό είναι μπύρα καλό να χάσετε βάρος να συνυπάρξει με μια δίαιτα απώλειας βάρους; Είναι το ερώτημα πολλών.\nΠροσοχή όμως! Οι συστάσεις αυτές αναφέρονται σε είναι μπύρα καλό να χάσετε βάρος μέτρια κατανάλωση και δεν σημαίνει ότι μπορούν να καταναλωθούν συνολικά μέσα σε ένα Σαββατόβραδο, που είστε απώλεια βάρους σωματοτροπίνης χαλαροί.\nΕίναι μπύρα καλό να χάσετε βάρος μερίδα αλκοόλ περιέχει περίπου γρ καθαρού αλκοόλ. Όσο περισσότερο αλκοόλ περιέχουν τα ποτά, τόσες περισσότερες είναι οι θερμίδες που αποδίδουν.\nΜπορεί να έχετε ακούσει όλοι για τα οφέλη του κόκκινου κρασιού, ωστόσο, γνωρίζατε ότι και η μπίρα έχει πολυάριθμες προστατευτικές ιδιότητες; Η μπίρα παρασκευάζεται από φυσικές πρώτες ύλες με μεγάλη διατροφική αξία, όπως το κριθάρι, τα δημητριακά, η μαγιά και το νερό. Η ήπια κατανάλωση μπίρας μπορεί να προσφέρει πολλές βιταμίνες στον οργανισμό, ιδιαίτερα βιταμίνες του συμπλέγματος Β, καθώς περιέχει αντιοξειδωτικά, μεταλλικά άλατα και ιχνοστοιχεία που είναι απαραίτητα για την σωστή λειτουργία του οργανισμού.\nΠροσοχή στα ποτά που περιέχουν κρέμα και στα κοκτέιλ, αφού περιέχουν πάνω από θερμίδες αλλά και στα ποτά τύπου τσικουδιά, ούζο, τσίπουρο τα οποία δεν είναι άμοιρα θερμίδων αφού 1 ποτηράκι αποδίδει περίπου θερμίδες. Αποτελεί η μπίρα μια καλή επιλογή ποτού; Μια καλή επιλογή, η οποία από τους περισσότερους είναι παρεξηγημένη, σε σχέση πάντα με τον έλεγχο του βάρους, είναι η μπίρα.\nΗ μπίρα, όπως και άλλα ποτά με μικρό ποσοστό αλκοόλ, απορροφώνται πιο αργά από το στομάχι με αποτέλεσμα τη χαμηλή συγκέντρωση αλκοόλ στο αίμα.\nΗ θερμιδική της αξία είναι χαμηλότερη από άλλα ποτά και οι θερμίδες της προέρχονται κυρίως από την περιεκτικότητα της σε αλκοόλ. Σκεφτείτε μόνο ότι ml κανονικής μπίρας έχουν περίπου 45 θερμίδες, τη στιγμή που ml επιτραπέζιου κρασιού περίπου 77 θερμίδες. Ωστόσο πρόσφατη μελέτη υποστηρίζει ότι είναι απίθανο η μέτρια κατανάλωση μπίρας να σχετίζεται με την αύξηση του Δείκτης Μάζας Σώματος ΔΜΣ και της αναλογίας μέσης-γοφού WHR δηλαδή με μετρήσεις παχυσαρκίας.\nΈχει παρατηρηθεί μάλιστα χαμηλότερος Δείκτης Μάζας Σώματος στις γυναίκες με μέτρια κατανάλωση μπίρας.


Σε δυσχερή θέση ο κλάδος της εστίασης στην Καβάλα - Nownews.gr\n26 Ιανουαρίου, 2021, 8:49 μμ\nΑρχικήΚΑΒΑΛΑΣε δυσχερή θέση ο κλάδος της εστίασης στην Καβάλα\nΣε δυσχερή θέση έχουν περιέλθει οι επαγγελματίες της εστίασης της Καβάλας λόγω του Lock Down. Σύμφωνα με τον πρόεδρο του Σωματείου Καφεζυθοπωλών κ. Βαφείδη πολλοί συνάδελφοι του δεν θα επαναδραστηριοποιηθούν για 15 ημέρες όπως προβλέπεται από την κυβέρνηση για την περίοδο των εορτών των Χριστουγέννων.\nΌπως τόνισε “Είναι γεγονός πως όλα πια είναι τραγικά. Η κατάσταση έχει φτάσει στο απροχώρητο. Μέρα με τη μέρα, η αγορά, η οικονομία είναι σε άθλια κατάσταση. Κολυμπάμε σε πολύ βαθιά νερά, έρχονται όμως μεγαλύτερα προβλήματα, οικονομικά προβλήματα. Τον τελευταίο καιρό από πλευράς κεντρικής διοίκησης γίνονται κάποιες συζητήσεις για μερική άρση του Lock Down και για μικρό χρονικό διάστημα και μάλιστα της εστίασης.\nΕίναι μια εξέλιξη που παραμένει να έχει οδυνηρό χαρακτήρα. Πολλοί συνάδελφοι είπαν ότι κάτω από αυτές τις προϋποθέσεις, ίσως και δεν αξίζει να ανοίξει κανείς το κατάστημα του. Να ανοίξουμε για λίγο; Γιατί; Έχει μια λογική όλο αυτό. Είναι γεγονός ότι κάποια καταστήματα της εστίασης είναι πάρα πολύ δύσκολο να ανοίξουν, να οργανώσουν τις επιχειρήσεις τους, να προμηθευτούν όλα αυτά που χρειάζονται, να επαναφέρουν από τις αναστολές το προσωπικό τους και όλα αυτά μόνο για 15 ημέρες.\nΔεν δίδεται κάποια λύση στο πρόβλημα. Σαφώς και υπάρχουν κάποια καταστήματα της εστίασης που μπορούν πιο εύκολα να επανέλθουν. Θα είναι καθαρά θέμα επιλογής πια του εκάστοτε επιχειρηματία και κατά πόσο τον συμφέρει να ανοίξει. Σε γενικές γραμμές όμως θεωρώ ότι θα υπάρξουν πολλοί συνάδελφοι που δεν θα μπουν καν στη διαδικασία να ανοίξουν τα μαγαζιά τους μόνο για 15 ημέρες. Ναι, μιλάμε για μια προσωρινή άρση, αλλά εκτιμώ πως κάτι τέτοιο μόνο προβλήματα μπορεί να φέρει.\nΣτην όλη κατάσταση που βρίσκεται η επιχείρηση όλα είναι πια ρευστά”.\nΟ ίδιος εκτιμά ότι θέμα είναι και τα αγαθά που πρέπει να αγοράσει κάποιος για να ανοίξει το κατάστημα του. “Απλά όλοι και εμείς και οι κυβερνώντες, όλοι κολυμπάμε σε αχαρτογράφητα νερά στην κυριολεξία. Από τη μια πρέπει να δοθεί η δυνατότητα στο ελεύθερο επάγγελμα, στο επιχειρείν να λειτουργήσει έστω και για ένα μικρό χρονικό διάστημα, προεόρτια θα το πω και έτσι θα δημιουργηθεί μια εικονική πραγματικότητα και να νοιώσει ο καθείς ότι ξεφεύγει λιγάκι από τα βάσανα και τα προβλήματα του.\nΈτσι για παράδειγμα θα νοιώσει λίγο διαφορετικά, θα μαζέψει και κάποια χρήματα αλλά από την άλλη δεν πρέπει να ξεχνάμε ότι τα νούμερα δεν βγαίνουν. Πιστεύω ότι εκεί έγκειται το μεγαλύτερο πρόβλημα και εκεί έρχεται και το μεγάλο θέμα της αβεβαιότητας. Να ανοίξουμε για τόσο λίγο, να ανοίξει πρώτα το λιανικό εμπόριο και μετά η εστίαση, λόγια και σπασμωδικές κινήσεις που όλα έχουν όμως ένα κοινό παράγοντα. Το επιδημιολογικό φορτίο και όλα όσα αφορούν και συνδέονται με αυτό” σχολίασε.\nΟ ίδιος τόνισε ότι επιθυμία του επιχειρείν συνολικά και όχι μόνο της εστίασης είναι η αγορά να ανοίξει. “Πρέπει όμως η κεντρική διοίκηση από την στιγμή που αντιλαμβάνεται ότι τα επιδημιολογικα νούμερα δεν είναι τέτοια που να το επιτρέπουν για να επαναδραστηριοποιηθούμε, ιδίως εμείς όλοι οι της εστίασης, γιατί όλο αυτό το χρονικό διάστημα έχουν αφήσει να εννοηθεί ότι εμείς είμαστε ένας από τους βασικούς λόγους της εξάπλωσης της πανδημίας. Και από την στιγμή που θεωρούν ότι το λογικό θα ήταν να μην λειτουργήσουμε, ναι ας το αφήσουμε και ας πάμε με το νέο έτος.\nΑς αρχίσει να βελτιώνεται ο καιρός, ας αρχίσει να ανεβαίνει η θερμοκρασία και ας περιμένουμε μη τυχόν και έρθει ένα τρίτο κύμα πανδημίας και ας κάνουμε υπομονή. Μέχρι τότε όμως οι της Κυβέρνησης ας πάρουν κάποια μέτρα για να βοηθήσουν τους επιχειρηματίες που έχουν πραγματικά ταλαιπωρηθεί πολύ. Γιατί καλά κάποια δάνεια, κάποιες μεταθέσεις υποχρεώσεων αλλά χρειαζόμαστε μέτρα πολύ γενναία. Πρέπει να βοηθήσουν για όσο χρονικό διάστημα τα καταστήματα εστίασης παραμείνουν κλειστά πρέπει να δώσουν εκείνη την οικονομική ένεση ώστε να μπορέσουν τα περισσότερα από τα καταστήματα με δυναμικές οικονομικές στην άκρη να λειτουργήσουν εκ νέου. Γιατί δεν πρέπει να ξεχνάμε ότι η εστίαση είναι από τους πιο πολυπληθείς κλάδους μετά το λιανικό εμπόριο. Και αυτός ο χώρος δεν πρέπει να χαθεί. Όποτε αρθεί το καθολικό κλείσιμο και δεν μπορέσουν να ανοίξουν καταστήματα του χώρου μας τότε το πρόβλημα της ανεργίας θα έχει ξεφύγει” τόνισε χαρακτηριστικά.\nΠροηγούμενο άρθροΚτηνωδία στο Σουφλί: Κρέμασαν το σκυλί του Γενικού Γραμματέα του Δήμου\nΕπόμενο άρθροΣυγκέντρωση ανθρωπιστικής βοήθειας στους Αρμενίους στην Καβάλα


Πόσα χιλιόμετρα μπορώ να διανύσω με το λαμπάκι καυσίμου αναμμένο;\nΌλοι οι οδηγοί έχουν βρεθεί τουλάχιστον μια φορά στη θέση να έχει ανάψει το «λαμπάκι» με την ένδειξη για χαμηλή στάθμη καυσίμου και, πανικόβλητοι, να ψάχνουν να βρουν βενζινάδικο. Πόσα όμως χιλιόμετρα μπορεί να κάνεις;\nΚατ’ αρχάς θα πρέπει να τονίσουμε ότι καλό θα είναι για πολλούς λόγους που αφορούν και στην… ψυχική μας υγεία, να αποφεύγουμε να φθάνουμε σε αυτό το σημείο, ιδίως όταν βρισκόμαστε στο ταξίδι.\nΈνα καλό πλανάρισμα της διαδρομής, ίσως και με γνώση το που βρίσκονται βενζινάδικα, θα μας γλιτώσει από αχρείαστο άγχος ενώ παράλληλα, είναι σίγουρο ότι θα αποφύγουμε και την περίπτωση να καλέσουμε την οδική μας βοήθεια για να μας συμπληρώσει καύσιμο στο ρεζερβουάρ.\nΑπό εκεί και πέρα τώρα, σε οποιοδήποτε καινούργιο ή παλαιό αυτοκίνητο υπάρχει ειδικό σύστημα (ηλεκτρονικό στα νεότερα) που μετράει την στάθμη του καυσίμου και προειδοποιεί τον οδηγό ανάβοντας το σχετικό λαμπάκι, όταν η στάθμη πέσει κάτω από ένα όριο.\nΤο όριο αυτό καυσίμου κυμαίνεται ανάλογα με το αυτοκίνητο και το μέγεθός του, ξεκινώντας από τα 5,5 λίτρα περίπου και φθάνοντας μέχρι και τα 10 λίτρα. Υπάρχουν βέβαια και κάποιες περιπτώσεις μεγάλων αυτοκινήτων υψηλής κατανάλωσης και γρήγορων επιδόσεων όπου το λαμπάκι μπορεί να ανάψει έχοντας απομείνει 20-30 λίτρα στο ρεζερβουάρ.\nΣτην ερώτηση τώρα του πόσα χιλιόμετρα μπορώ να διανύσω, αυτό εξαρτάται από πολλούς παράγοντες και σίγουρα, εάν ανάψει το λαμπάκι και είμαστε μακριά από ένα πρατήριο καυσίμων, θα πρέπει να ρίξουμε ρυθμούς και να οδηγήσουμε λίγο πιο οικονομικά μέχρι να φθάσουμε στο βενζινάδικο.\nΣαν κανόνας πάντως και ανάλογα με το αυτοκίνητο, θα πρέπει να υπολογίζετε ότι με το λαμπάκι αναμμένο μπορείτε να διανύσετε από 50-60 έως και 100-130 χιλιόμετρα.\nΠάντως, επαναλαμβάνουμε ότι στην περίπτωση αυτή θα πρέπει να οδηγήσετε όσο πιο οικονομικά μπορείτε. Μειώστε την πίεση στο πεντάλ του γκαζιού, επιλέξτε εάν είναι δυνατόν δρόμους χωρίς κίνηση (το «σταμάτα-ξεκίνα» επιβαρύνει την κατανάλωση) και προσέξτε τη χρήση του κλιματισμού. Με λίγη προσοχή θα φθάσετε στο βενζινάδικο για να συνεχίσετε το ταξίδι σας…


ΠΕΡΙ ΤΗΣ ΚΟΙΝΩΝΙΑΣ ΤΩΝ ΛΑΚΕ∆ΑΙΜΟΝΙΩΝ\nΑρχική σελίδαΠΟΛΙΤΙΣΜΟΣΠΕΡΙ ΤΗΣ ΚΟΙΝΩΝΙΑΣ ΤΩΝ ΛΑΚΕ∆ΑΙΜΟΝΙΩΝ\nΑρχαιογνώμων Απριλίου 10, 2018\nΑΝΑΠΑΡΑΣΤΑΣΗ ΜΕΡΟΥΣ ΤΟΥ ΝΑΟΥ ΤΟΥ ΑΠΟΛΛΩΝΑ ΑΜΥΚΛΩΝ\nΤο κράτος των Λακεδαιµονίων είναι το µεγαλύτερο από τα µικρά ελληνικά κράτη της κλασικής εποχής, νότια της Μακεδονίας. Καλύπτει τα δύο πέµπτα της Πελοποννήσου, δηλαδή 8.400 τετραγωνικά χιλιόµετρα.\nΣε αυτήν την έκταση είναι αρκετά φυσιολογικό να συναντήσει κανείς µια γεωγραφική και κοινωνική δοµή σύνθετη.\nΗ διατήρηση παρόµοιου εδαφικού συνόλου έχει επίσης επιφέρει τη διατήρηση ενός ξεχωριστού πολιτικού συστήµατος.\nΟ συνταγµατικός µύθος των Λακεδαιµονίων τους θέλει αργοπορηµένους επισκέπτες της Πελοποννήσου, αφού θεωρούνταν απόγονοι του ∆ώρου, ερχόµενοι από το Νότο µετά την πτώση των µυκηναϊκών βασιλείων οι κάτοικοι της νότιας Πελοποννήσου, την πρώτη χιλιετία, θεωρούνταν συνεπώς όλοι τους Μεσσήνιοι, Λακεδαιµόνιοι και Αργείοι, όπως επίσης και οι ∆ωριείς.\nΠαρά ταύτα, οι µύθοι που γνωρίζουµε αναφέρονται σε µινωικούς πληθυσµούς, που εγκαταστάθηκαν στον Ταΰγετο (ακρωτήριο Ταίναρο) και στη συνέχεια εκδιώχθηκαν (ίδρυση της θήρας και της Μήλου). Συνολικώς λοιπόν πρόκειται για κατοίκηση ενός έθνους οµογενούς. Αν και οι Λακεδαιµόνιοι είχαν µια κοινωνική δοµή έντονα διαφοροποιηµένη και απόλυτα άνιση.\nΗ ΠΕΡΙΦΕΡΕΙΑ ΤΗΣ ΣΠΑΡΤΗΣ\nΑ. ΠΡΩΤΑ ΔΕΔΟΜΕΝΑ\nΜέσα από το µύθο διακρίνουµε την πορεία διαφοροποίησης. Πράγµατι οι ∆ωριείς της Λακωνίας, την ίδια στιγµή που οι άλλες ελληνικές πόλεις ανακάλυπταν ένα καινούργιο επεκτατικό δρόµο µε µία κίνηση που θα ονοµάσουµε αποίκηση, εφορµούν στη γειτονική Μεσσήνη και τον κάµπο της Στενυκλάρου και του Αυλώνα, η Κάτω Μεσσηνία δεν φαίνεται να ανήκε ποτέ στο Βασίλειο του Κρεσφόντη και χωρίς αµφιβολία είχε στραφεί προς τους Ηρακλειδείς της Σπάρτης - αντίθετα η κατάσταση στην περιοχή της Πύλου δεν είχε ξεκαθαρίσει.\nΗ διαιρεµένη Μεσσηνία ήταν εύκολο θήραµα και οι Λακεδαιµόνιοι δεν έχασαν την ευκαιρία.\nΣ’ αυτή τη χρονική περίοδο τοποθετείται η πορεία διαφοροποίησης των κοινωνικών δοµών µε τη µορφή που τις γνωρίζουµε.\nΑπό τη µία πλευρά οι ηττηµένοι Μεσσήνιοι γίνονται Είλωτες, προορισµένοι να καλλιεργούν τη γη και να υπηρετούν µια πολιτικοστρατιωτική τάξη, τους Σπαρτιάτες,\nΟι τελευταίοι, δε, προσδιορίστηκαν µέσα από ένα σύστηµα που αντανακλάται στο µύθο της ίδρυσης του Τάραντα.\nΟ Τάραντας ιδρύθηκε στα τέλη του 8ου αιώνα π.Χ. από εξόριστους Λακεδαιµονίους, τούς αποκαλούµενους Παρθενίες.\nΠράγµατι, στο τέλος του πολέµου έπρεπε να µοιραστούν τους καρπούς της νίκης και να οριστούν οι κατηγορίες εκείνες που µπορούσαν να απαιτήσουν έναν κλήρο. Εγκρίθηκαν µονό οι γόνοι µιας ορισµένου τύπου οικογένειας. Στην συνέχεια η συγκεκριµένη κατηγορία θα αναγνωρίσει σαν νόµιµα τέκνα µόνο τα παιδιά που προέρχονται από το γάµο ενός Σπαρτιάτη και µιας θυγατέρας Σπαρτιάτη.\nΑΝΑΠΑΡΑΣΤΑΣΗ ΤΗΣ ΒΑΣΗΣ ΤΟΥ ΘΡΟΝΟΥ ΤΟΥ\nΝΑΟΥ ΤΟΥ ΑΠΟΛΛΩΝΑ ΑΜΥΚΛΩΝ ΤΟΥ 1893\nΤο κριτήριο που επελέγη για να καθοριστεί η προνοµιούχος κατηγορία, κριτήριο που δεν γνωρίζουµε, είχε συνεπεία ένας αριθµός υποψηφίων να µην αναγνωριστούν ως νόµιµα παιδιά νόµιµου γάµου και άρα ικανοί να εισέλθουν στο σύστηµα ιδιοκτησίας που δηµιουργούσαν.\nΟι Παρθενίες από το να υποστούν αυτό το µειωτικό καθεστώς προτίµησαν να φύγουν και να ιδρύσουν τον Τάραντα. Στα τέλη λοιπόν του 8ου π.Χ. αιώνα έχουµε κιόλας τρεις µεγάλες κατηγορίες:\nΤους Σπαρτιάτες, µια πολύ κλειστή κάστα, ενδογαµική, κυρίαρχη της πολιτικής, σχηµατισµένη από ιδιοκτήτες των πλουσιότερων γαιών κατ εξαρτηµένων στρωµάτων.\nΤους περίοικους, ελευθέρους πληθυσµούς, που ζούσαν σε κοινότητες γύροι από τη Σπάρτη, ιδιαίτερα στα βουνά και ία ακρωτήρια. Η κατοίκηση του ακρωτηρίου Ακρίτας διαφυλάχθηκε µε την εκεί εγκατάσταση των κατοίκων της Ασίνης που εκδιώχθηκαν από την Αργολίδα και µετά από ιούς κατοίκους του Ναυπλίου που εγκαταστάθηκαν στη Μεθώνη.\nΤους Είλωτες, που αν και η θεσµική τους θέση προϋπήρχε, στο εξής εξελίσσονται στο σηµαντικότερο αριθµητικά πληθυσµό του συστήµατος, κατ δύσκολα κατατάσσονται σε κατηγορία, ευρισκόµενοι µεταξύ ελευθερίας κατ σκλαβιάς.\nΒ. Η ΣΠΑΡΤΙΑΤΙΚΗ ΚΟΙΝΩΝΙΑ ΥΠΟ ΤΟ ΦΩΣ ΤΩΝ ΜΗΔΙΚΩΝ ΠΟΛΕΜΩΝ.\nΟι Είλωτες πολύ συχνά εµφανίζονται να περιστοιχίζουν τους Σπαρτιάτες κυρίους τους. Λογικά, δεν µάχονταν. Παρά ταύτα είναι αναµφισβήτητο ότι ο Ηρόδοτος (9, 28) ρητά τους καταµετρά σαν µαχητές στις Πλαταιές και ότι είχαν το µνήµα τους (Ηρόδοτος. 9, 85)• συνεπώς µπορεί να υποτεθεί πως ο' αυτή την περίπτωση οι Σπαρτιάτες προχώρησαν σε µαζική στρατολόγηση. Οι Είλωτες είναι µεν µη ελεύθεροι, από την άλλη όµως είναι το ίδιο Λακεδαιµόνιοι ή Μεσσήνιοι όσο και οι Σπαρτιάτες ή οι Περίοικοι. ∆εν πρόκειται για υποτελείς, αλλά για άτοµα µε κατώτερη κοινωνική θέση.\nΣυνεπώς µπορεί να κληθούν να υπερασπιστούν, ενάντια σε κάθε ξένο εισβολέα. τους θεούς τους, την περιουσία τους, τις οικογένειες τους. Ωστόσο, τους βλέπουµε να παρατάσσονται όχι ως οπλίτες αλλά ως ελαφρά τµήµατα. Το κράτος των Λακεδαιµονίων κατορθώνει, χωρίς να χρησιµοποιηθούν Είλωτες, να επιστρατεύει ικανό αριθµό ελεύθερων ανδρών για το σχηµατισµό της ισχυρότερης φάλαγγας οε όλη την Ελλάδα. Οι Αθηναίοι παρέταξαν πράγµατι 8.000 οπλίτες στις Πλαταιές, οι Λακεδαιµόνιοι 10.000. Επιπλέον ο οπλισµός των οπλιτών απαιτεί ένα ορισµένο επίπεδο ικανότητας και ενάσκησης.\nΟι Περίοικοι είναι ελεύθεροι άνθρωποι εγκατεστηµένοι σε ορεινές περιοχές που περιβάλλουν τις πεδιάδες πλην ίσως της Μεσσηνίας, όπου µεγάλες περιοικίδες περιοχές καταλαµβάνουν τη Μακαριά (κάτω πεδιάδα του Πάµισου).\nΤο µεγαλύτερο µέρος της γης είναι ελάχιστα ευνοϊκό σε µεγάλες καλλιέργειες δηµητριακών κατ ιδιαίτερα στην εκµετάλλευση των ελαιόδενδρων.\nΟι Περίοικοι έχουν Είλωτες σε µικρό και γενικά ανεπαρκή αριθµό, τόσους όσους χρειάζεται ο ιδιοκτήτης ώστε να απασχολείται µονός του.\nΟι ρίζες τους ποικίλλουν στο λακεδαιµονιακό κράτος του 5ου αιώνα π.Χ. Στο σύνολό τους θεωρούνται ∆ωριείς στη Λακωνία και στη Μεσσηνία• ωστόσο ορισµένοι είναι Αρκάδες όπως οι Σκιρίτες, άλλοι θέλουν να θυµούνται ότι υπήρξαν φιλοξενούµενοι των Σπαρτιατών, όπως οι Περίοικοι του ακρωτηρίου Ακρίτας.\nΖωγραφική επί αγγείου από την Σπάρτη - Σκιρίται και τοξότες σε πολεμικό δρώμενο Θουκ.[...Τότε δε κέρας μεν ευώνυμον Σκιρίται αυτούς καθίσταντο, αει ταύτην την τάξιν μόνοι Λακεδαιμονίων επί σφών αυτών, έχοντες παρά δ' αυτούς, οι επι Θράκης : Βρασίδειοι στρατιώται και Νεοδαμώδεις μετ' αυτών, έπειτ' ήδη Λακεδαιμόνιοι αυτοί εξής καθίστασαν τους 10 λόχους, και παρ' αυτούς Αρκάδων Ηραιής, μετά δε τούτους ...]\nΟι Σπαρτιάτες θα υποδεχθούν παροµοίως στη Θυρεατίδα. νοτίως του Άργους, το 431 π.Χ., τους Αιγινήτες (τουλάχιστον όσους αποδέχθηκαν την υποταγή τους στο σύστηµα) τους διωγµένους από τον τόπο τους. την Αίγινα, από τους Αθηναίους.\nΟ Ηρόδοτος βλέπει στους Ορειάδες (κοντά στην πόλη Πρασιαί) Ίωνες «που έγιναν ∆ωριείς» από τους Αργείους. Ούτως η άλλως παντού εφαρµόζονται οι ίδιοι νόµοι. Οι Περίοικοι είχαν στενούς δεσµούς µε τους βασιλείς στους οποίους όφειλαν το βασιλικό φόρο υποτέλειας, εκτάσεις γης στις παλιές πόλεις τους και επικήδειες τιµές. Προφανώς ήταν υπόλογοι σε αυτούς, παρ’ ότι στην κλασική εποχή οι Έφοροι είναι υπεύθυνοι για την αστυνόµευση σε όλη την επικράτεια των Λακεδαιµονίων.\nΠρόκειται για µία οµάδα σκληρά επιλεγµένη από τη γέννηση τους, που η εκπαίδευση τους προετοιµάζει για πόλεµο (εφηύραν τη δηµόσια εκπαίδευση, συµπεριλαµβανοµένων των κοριτσιών), για τα δικαιώµατα και τις υποχρεώσεις. Έχουν πλήρη πολιτικά δικαιώµατα, δηλαδή αυτά της συµµετοχής στη συνέλευση και την ψηφοφορία, καθώς επίσης της υποψηφιότητας στα αξιώµατα. Έχουν κατοικία σε ένα από τα πέντε χωριά που αποτελούν τη Σπάρτη και γαιοκτησίες στις πεδιάδες της Λακωνίας και της Μεσσηνίας.\nΜολύβδινα αναθύματα 7ος-3ος αι. π.Χ.- Σπάρτη Ιερό Ορθίας Αρτέμιδος\nΚυριαρχούν στην κοινωνία, αφού οι πλουσιότερες εκτάσεις γης είναι στα χεριά τους. καλλιεργηµένες γι’ αυτούς από τους Είλωτες.\nΩστόσο, ορισµένοι είναι σηµαντικότεροι από ιούς άλλους και είναι γνωστό ότι υπήρχαν ανάµεσα τους οµάδες όπως οι Ηρακλειδείς, ιδιαίτερου κύρους.\nΣτη µάχη των Πλαταιών, ο Ηρόδοτος τους απαριθµεί ξεχωριστά.\nΣτο στρατό εκείνη την ήµερα σχηµάτιζαν ένα σώµα οπλιτών από 5.000 άνδρες, σε απόσταση από τους Περίοικους και θεωρούµενο ανώτερης αξίας.\nΠαράλληλα, χωρίς να εκτελούν χρέη κωπηλατών παρά µόνο αυτά των στρατευµένων ναυτικών κατ αξιωµατικών, ένας ορισµένος αριθµός από αυτούς συνόδευε τον Λεωτυχίδη στη θάλασσα.\nΑν κρατήσουµε τον αριθµό των 8.000 στρατιωτών που έδωσε ο ∆ηµάρατος, πρέπει να παραδεχθούµε ότι εκτός από τους αξιωµατούχους και τους γηραιότερους οπλίτες που φυλάνε τόν τόπο τους, βρίσκονται όλοι στη µάχη του 479 π.Χ.\nΟ Ηρόδοτος µας επισηµαίνει κάποια χαρακτηριστικά τους. Παρ’ όλη τη στρατιωτική οµοιογένεια τους. ένα από αυτά τα χαρακτηριστικά αφορά την άµιλλα.\nΈτσι αναφέρεται ο Ηρόδοτος κατ’ επανάληψη για τους επονοµαζόµενους άλλοτε Τριακόσιους και άλλοτε Ιππείς. Στο στρατό οι Τριακόσιοι αποτελούν µια επίλεκτη οµάδα που µάχεται σε ιδιαίτερα δύσκολες περιστάσεις.\nΤους βλέπουµε επί το έργον στις Θερµοπύλες γύρω από τον Λεωνίδα. Οι Ιππείς, που τους γνωρίζουµε χάρη στον Ξενοφώντα (Λακ. Πολ. 4, 3), εµφανίζονται σε ένα άλλο πλαίσιο από αυτό των µαχών.\nΠρόκειται για µια οµάδα επιλεγµένων Σπαρτιατών που υπόκεινται στους Εφόρους, οι οποίοι µε τη σειρά τους διορίζουν τους ιππαγρέτες που τους διοικούν και τους στρατολογούν.\nΣτο κείµενο του Ηρόδοτου, οι δυο σχηµατισµοί φαίνεται να έχουν διαφορετικές λειτουργίες. Οι Σπαρτιάτες γνώριζαν συνεπώς δύο τύπους οµάδων Τριακοσίων, έναν πολιτικό (µε παρουσία ενίοτε στο πεδίο της µάχης, όπως στη Μαντινεία το 418 π.Χ.) και επίλεκτα τµήµατα για ειδικές αποστολές.\nΟ πόλεµος επιφυλάσσει µια άλλη διάκριση. Μπορεί κανείς να γνωρίσει τη δόξα εν Ζωή, µα ακόµη περισσότερη στο θάνατο. Στις Πλαταιές οι Λακεδαιµόνιοι θάβουν τους νεκρούς τους σε τρεις τάφους (Ηρόδοτος, 9, 33). Ο τρίτος από αυτούς φιλοξενεί τις σορούς των Ειλώτων και το γεγονός αυτό αποδεικνύει ότι πράγµατι πολέµησαν.\nΤο υπόλοιπο κείµενο θέτει πρόβληµα. Ο πρώτος τάφος υποδέχεται τα λείψανα των Σπαρτιατών, αφού ο Ηρόδοτος ονοµάζει τέσσερις από αυτούς, ενώ στο δεύτερο φαίνεται ότι είναι ενταφιασµένοι άλλοι Σπαρτιάτες.\nΤο πλέον λογικό θα ήταν να υπήρχε ένας τάφος για τους Σπαρτιάτες, ένας για τους Περίοικους και ένας για τους Είλωτες, ωστόσο το κείµενο δεν αναφέρεται στους Περίοικους, σαν να µην είχαν λάβει µέρος στις µάχες (ακολουθούσαν σε δεύτερη διάταξη;).\nΣε κάθε περίπτωση στον πρώτο τάφο βρίσκονται άνθρωποι άξιοι µιας ιδιαίτερης τιµής, είτε γιατί πρόκειται για άτοµα ιερατικού αξιώµατος είτε γιατί η θέση τους, για κάποιο άλλο λόγο, ήταν ήδη ανώτερη από άλλους και ο θάνατος τους αγγίζει την ηρωοποίηση.\nΗ απόδοση τιµών είχε την αντίθετη όψη, που έπληττε όσους είχαν ατιµαστεί. Αυτοί υπέκειντο σε κάθε είδους µειώσεις πολιτικές και προσωπικές. Τόσο ο Ηρόδοτος όσο ο Θουκυδίδης και ο Ξενοφών µιλούν για το φαινόµενο αυτό, έκφραση σκληρότητας µιας κοινωνίας που τιµωρεί αυστηρά τις παραλείψεις σχετικά µε τους κανόνες που διέπουν τα προνόµια της τάξης τους. Αλίµονο σ’ αυτόν που αποκαλείται τρεµουλιάρης.\nΑν κάποιος θεωρηθεί ότι φοβήθηκε το θάνατο, ακόµη και αν είχε τους καλύτερους λόγους αποφυγής ενός άδικου θανάτου, παραδίδεται στην περιφρόνηση της καλής κοινωνίας.\nΗ φαντασία των Σπαρτιατών µοιάζει δηµιουργική τόσο σε πειράγµατα σκωπτικά, µε τα οποία τούς σφυροκοπούσαν, όσο και σε συµπεριφορές περιφρόνησης.\nΣ’ αυτά ας προσθέσουµε την απώλεια των πολιτικών και αστικών δικαιωµάτων. Ο Θουκυδίδης (5, 34, 2) σηµειώνει ότι οι διασωθέντες της Σφακτηρίας, µετά τη διάσωσή τους, βλήθηκαν από αυτό το είδος κοινωνικής καταδίκης.\nΠαρά ταύτα, δεν αποκλείονται από το σώµα των Σπαρτιατών και έπειτα από µία ανδρεία συµπεριφορά µπορούν να αποκαταστήσουν τη χαµένη τιµή τους και τα πλήρη δικαιώµατα της θέσης τους.\n∆εν είναι ατιµία µε την έννοια που προσδίδουν στη λέξη οι Αθηναίοι (γι’ αυτό το λόγο ο Θουκυδίδης αναγκάζεται να διευκρινίσει τον όρο), αφού δεν απώλεσαν την ιθαγένεια τους. Οι οπλίτες της Σφακτηρίας ενσωµατώθηκαν και πάλι. Παρατηρούµε στο κείµενο του Ξενοφώντα (Λακ. Πολ. 9) ότι συνεχίζουν να συµµετέχουν στην καθηµερινή ζωή (συµπόσια, αγώνες µε µπάλα, χορωδία), αλλά η συµµετοχή τους απαιτεί σκληρές δοκιµασίες.\nΟι Λακεδαιµόνιοι έχουν επικεφαλής του κράτους και ιδιαίτερα του στρατού δύο διαδόχους βασιλείς, απογόνους του Ηρακλή. Είναι επίσης κατά κάποιον τρόπο οι κληρονόµοι του φαινοµένου των δίδυµων που οι ∆ιόσκουροι αντιπροσωπεύουν. Εξάλλου, έχουν θρησκευτική εξουσία και είναι οι πρώτοι ιερείς-θυσιαστές της χώρας.\nΟ Περίοικος µεριµνά προσφέροντας για φόρο ένα χοιρίδιον σε κάθε κύηση ζώου. Θυσιάζουν λοιπόν υπέρ της ευηµερίας του συνόλου.\nΟ Π. Καρλιέρ (P. Carlier) βλέπει στο πρόσωπο τους τους µοναδικούς ιερείς της πόλης. Οι ειδωλολατρικές θρησκείες και οι ιεροί χώροι είχαν τους δικούς τους, ωστόσο τις πολιτειακές λατρείες ασκούσε ο βασιλιάς.\nΣε αυτή την περίπτωση διαφωτίζεται το γεγονός που ήθελε έναν µόνο από τους βασιλείς να µπορεί να εκστρατεύει όταν οι εκστρατείες έχουν µια διάρκεια. Πράγµατι κατέχουν σηµαντική στρατιωτική ισχύ.\nΈνας βασιλιάς οδηγεί το στρατό στην εκστρατεία όπου όλοι του οφείλουν υποταγή.\n∆εν είναι αυτός που κηρύσσει πόλεµο η ειρήνη, αλλά κατευθύνει τις στρατιωτικές επιχειρήσεις και, όντως, οι Αρχίδαµος, Άγης και Αγησίλαος αποτελούν µεγάλες προσωπικότητες.\nΕπιπλέον, οι βασιλείς, όταν η διαδοχή εξελίσσεται οµαλά, έχουν λάβει ειδική αγωγή, ικανή να τους προετοιµάσει στη διοίκηση.\nΟι πολιτικές εξουσίες τους είναι λιγότερο προφανείς και φαίνεται να εξαρτώνται από την προσωπικότητα και την ικανότητα των προσώπων. Ο θάνατος τους συνεπάγεται εξαιρετική κηδεία, που τους κατατάσσει στην τάξη των ηραίων. Έχουν δικαίωµα σε τελετή ταφής και µνήµα.\nΗ κοινωνία χαρακτηρίζεται από µια παράλληλη κίνηση, από τη µια διαρκείας στις δοµές της και από την άλλη βαθιών κοινωνικών αλλαγών.\nΣτη Μαντινεία το 418 π.Χ. ο στρατός των Λακεδαιµονίων, όπου Περίοικοι και Σπαρτιάτες ενώθηκαν (εκτός της ιδιάζουσας περίπτωσης των Σκιριτών), ενισχύθηκε από οπαδούς του Βρασίδα και από Νεοδαµώδεις.\nΞέρουµε ότι, προηγουµένως, οι οπαδοί του Βρασίδα µαζί µε τους Νεοδαµώδεις είχαν εγκατασταθεί στο Λέπρεον, και το σώµα που απαιτήθηκε από τους Ελατούς αποδεικνύει ότι ήταν µία χιλιάδα (ένας λόχος από οπαδούς του Βρασίδα κατ ένας από Νεοδαµώδεις).\nΟι Βρασίδειοι (Είλωτες οπλισµένοι σαν οπλίτες για να ακολουθήσουν τον Βρασίδα στη Θράκη) ήταν 700 στην αρχή (δηλαδή ένας λόχος ενισχυµένος). Χωρίς αµφιβολία δεν επέστρεψαν όλοι και αντικαταστάθηκαν από στρατευµένους άλλης κατηγορίας.\n∆εν είναι γνωστός ο αριθµός των Νεοδαµωδών παρόντων στη Μαντινεία: εύλογο είναι ότι πρόκειται για αυτούς στο Λέπρεον, άρα περίπου 500. Στα πρώτα χρόνια του 4ου αιώνα π.Χ. θα δούµε τον Αγησίλαο να αναχωρεί για την Ασία µε 2.000 Νεοδαµώδεις. Μπόρεσαν συνεπώς να στρατολογήσουν ένα σώµα σηµαντικό.\nΑνάγλυφο από ανασκαφές του 19ου αιώνα στην Σπάρτη.\nΠοιοι είναι οι Νεοδαµώδεις;\nΗ γενικότερη απάντηση είναι ότι πρόκειται για απελεύθερους Είλωτες. Η απάντηση αυτή φαίνεται να επανεξετάστηκε.\nΣτη διάρκεια αυτής της περιόδου έχουµε να κάνουµε δύο φορές µε περιπτώσεις απελευθερωµένων Ειλώτων.\nΤην πρώτη φορά, πριν να πολεµήσουν, αυτοαναγορεύονται ελεύθεροι και µε τίµηµα τη ζωή τους.\nΤη δεύτερη φορά πολεµούν σαν οπλίτες και απελευθερώνονται και γίνονται... οπαδοί του Βρασίδα.\nΕπιπλέον, κατά την εισβολή στη Λακωνία το 370/369 π.Χ. (Ξενοφών, Ελληνικά 3.1, 4) αναγγέλλεται στους Είλωτες που θα δεχθούν να ενσωµατωθούν οίον τακτικό στρατό ότι θα είναι ελεύθεροι... και από εκείνη τη στιγµή δεν βλέπουµε να εµφανίζεται πια ο όρος Νεοδαµώδης.\nΜε άλλα λόγια, οίο εξής κάθε φορά που περιµένουµε λογικά να δηµιουργούνται Νεοδαµώδεις, διαψευδόµαστε.\nΆρα είναι φανερό πως µπορούµε να αµφισβητήσουµε την άποψη ότι οι Νεοδαµώδεις είναι Είλωτες προσφάτως ελευθερωµένοι, χωρίς προηγουµένως να έχουν προσφέρει κάποιες υπηρεσίες.\nΚλίνω λοιπόν προς την υπόθεση ότι οι Νεοδαµώδεις είναι Σπαρτιάτες ουσιαστικά, που κάποια στιγµή εγκατέλειψαν ένα δάµο (το συγκεκριµένο πολιτικό σώµα) και ίδρυσαν ένα νέο δάµο χωρίς πολιτικά δικαιώµατα.\nΠοιο γεγονός µπορεί να οδήγησε σε αυτό το φαινόµενο: Ο πόλεµος της Μεσσηνίας αναµφίβολα. Πράγµατι, έπειτα από αυτόν µειώνεται το σώµα των Σπαρτιατών. Το κλειδί της να βρίσκεται στον Αριστοτέλη, που επισηµαίνει ότι τα συσσίτια στην Κρήτη πληρώνονται από τα εισοδήµατα των δηµοσίων κτηµάτων και από τους καταβαλλόµενους φόρους υποτέλειας από ιούς Περίοικους που τους εξοµοιώνει µε τους Λάκωνες Είλωτες (Πολιτικά: 1272 ά.). ενώ στη Λακεδαίµονα, οι Σπαρτιάτες οφείλουν να καταβάλλουν τη συνδροµή τους από το καθαρά δικό τους εισόδηµα, αλλιώς εκπίπτουν των πολιτικών δικαιωµάτων τους.\nΟ Ηρόδοτος τοποθετεί τα συσσίτια µέσα στους θεσµούς που οι Λακεδαιµόνιοι µέσω του Λυκούργου δανείστηκαν από την Κρήτη στα µέσα του 5ου αιώνα π.Χ. Αν παραδεχθούµε ότι ο τρίτος Μεσσηνιακός πόλεµος δεν είχε µοναδική συνέπεια την αναχώρηση των εξεγερµένων, αλλά και την οικονοµική ελάφρυνση για όσους παρέµειναν, τότε µπορούµε να έχουµε την εξήγηση του φαινοµένου, αφού οι ελαφρύνσεις αφορούσαν όχι τις οφειλόµενες εισφορές προς το γαιοκτήµονα, αλλά αυτές προς το κράτος για τα συσσίτια.\nΕξ αυτού, πολύ γρήγορα, κάποιοι Σπαρτιάτες αποκλείστηκαν από το πολιτικό σώµα που αποτελούνταν έως τότε από πλούσιους και φτωχούς (το δάµος) και έγιναν Νεοδαµώδεις, δηλαδή µέλη µιας νέας κατηγορίας δάµου.\nΑυτό επιφέρει και άλλες κοινωνικές ιδιαιτερότητες, όπως για παράδειγµα τον περιορισµό του αριθµού των κληρονόµων στην κυρίαρχη κάστα και τον πολλαπλασιασµό των «νόθων».\nΕπίσης αυτές οι ελαφρύνσεις δικαιολογούν τον αριθµό νέων ανάµεσα στους Είλωτες (Θουκυδίδης 5, 80, 3). λιγότερο οικονοµικά συνθλιµµένων από πριν.\nΟι Νεοδαµώδεις, φτωχά µέλη της κυρίαρχης οµάδας, σταδιακά βρέθηκαν στο περιθώριο, µετά τον τρίτο Μεσσηνιακό πόλεµο, Οµοίοι, από αδυναµία να κρατήσουν τη θέση τους, και ανασυντάχθηκαν σε νέα κατηγορία παραµένοντας ωστόσο κατά κάποιο τρόπο «παθητικοί πολίτες».\nΚαι είναι λογικό να καλούν αυτούς να υπηρετήσουν στρατιωτικά σε περιπτώσεις ανάγκης παρά µια άλλη κατηγορία. Η τάξη τους αυξάνεται προοδευτικά όσο οι Οµοίοι λιγοστεύουν.\nΟι Νόθοι σχηµατίζουν στα τέλη του 5ου, αρχή του 4ου αιώνα π.Χ., µία απειροελάχιστη αριθµητικά οµάδα, όµως εξίσου απείρως σκανδαλώδη, αν κρίνουµε από τις εξηγήσεις που ο Ξενοφώντας αισθάνεται υποχρεωµένος να δώσει.\nΟι κίνδυνοι έκπτωσης σε ένα σύστηµα που εκ των πραγµάτων κατέληξε φοροεισπρακτικό, υποχρεώνουν τις οικογένειες να έχουν απόλυτη ανάγκη από την προίκα της συζύγου έτσι ώστε να εξασφαλίσουν την ταξική θέση των παιδιών• το διαζύγιο έγινε λοιπόν πολύ δύσκολο• άλλωστε χρειάζονται παιδιά για να µπορέσουν οι πρώτοι να διατηρήσουν τη θέση τους.\nΑπό εκεί πηγάζουν οι σκανδαλώδεις συµπεριφορές από ορισµένα µέλη αυτής της σπαρτιατικής αριστοκρατίας.\nΟι γυναίκες σύζυγοι παίρνουν επισήµως έναν εραστή της ίδιας κοινωνικής τάξης χωρίς να διαζευχθούν και τα µεταγενέστερα παιδιά δηλώνονται νόθα.\nΜπορούµε να υποθέσουµε πως αυτά τα παιδιά, γόνοι ενός Σπαρτιάτη κατ µιας Σπαρτιάτισσας, σε περίπτωση θανάτου των νόµιµων τέκνων, καλούνται να τα αντικαταστήσουν.\nΜετά το 369 π.Χ. υπήρξαν νεότερες προσαρµογές• χωρίς να αλλάξει το σύστηµα, έγινε ανασύνθεση των κοινωνικών στρωµάτων. Η Κρυπτεία, όπως µας την παρουσιάζει ο Αριστοτέλης, αποτελεί χωρίς αµφιβολία µία από αυτές τις προσαρµογές.\nΩστόσο είµαστε τόσο λίγο ενήµεροι στο θέµα αυτό, που είναι αδύνατον να αντιληφθούµε την προσαρµογή των κοινωνικών δοµών στο διηνεκές των οικονοµικών και πολιτικών δοµών.\nΑυτές οι τελευταίες είναι τόσο ανθεκτικές που θα χρειαστεί να προκληθούν τόσο ο Λεωνίδας Β΄ όσο και ο Κλεοµένης από το όραµα του ελληνιστικού βασιλείου µε ένα µονάρχη για να αλλάξει το σύστηµα κατ να οδεύσει προς την εξαφάνιση του.\nΤης JACQUELINE CHRISTIEN maître de Conférences στο Πανεπιστήµιο Παρίσι Χ, Ναντέρ (Γαλλία)\nΓΡΑΜΜΑΤΕΙΑ ΠΕΛΟΠΟΝΝΗΣΟΣ ΠΟΛΕΙΣ ΠΟΛΙΤΙΣΜΟΣ


Επανεκκίνηση δειλά – δειλά και προσεχτικά στην παραλία κι από βδομάδα στο ΟΑΚΑ (photos) – nireashal\nΕπανεκκίνηση δειλά – δειλά και προσεχτικά στην παραλία κι από βδομάδα στο ΟΑΚΑ (photos)\nΗ καραντίνα πέρασε και τα πρώτα δειλά και προσεχτικά βήματα, μετά τη χαλάρωση των μέτρων, για την επιστροφή των αθλητών και των αθλητριών μας του υγρού στίβου στις κανονικές προπονήσεις, έγιναν από τα μέσα της τρέχουσας εβδομάδας.\nΉδη οι διεθνείς των πέντε ολυμπιακών αθλημάτων της ΚΟΕ (κολύμβηση, υδατοσφαίριση, συγχρονισμένη κολύμβηση, καταδύσεις) που ανήκουν στους επιλέκτους οι οποίοι δηλώθηκαν στη ΓΓΑ, επέστρεψαν στις πισίνες και είχαν την πρώτη τους επαφή με το νερό. Από την προσεχή εβδομάδα αναμένεται να επιστρέψουν και οι υπόλοιποι αθλούμενοι στα σπορ της πισίνας, όλων των σωματείων και είναι άνω των 13 ετών, σε όσα κολυμβητήρια -φυσικά- είναι έτοιμα για να τους φιλοξενήσουν. Ανάμεσά τους και αυτοί του Νηρέα Χαλανδρίου (κολύμβηση υδατοσφαίριση, συγχρονισμένη), αρχής γενομένης από το ΟΑΚΑ την προσεχή Τρίτη ή το αργότερο Τετάρτη.\nΗ γυναικεία ομάδα υδατοσφαίρισης του Νηρέα Χαλανδρίου, όμως, πραγματοποίησε χθες Πέμπτη (14/5) την πρώτη συνάντηση των αθλητριών με το προπονητικό τιμ, μετά από πολύ καιρό (που αθλούνταν μέσω τηλεδιασκέψεων από το σπίτι), σε ανοιχτό χώρο και συγκεκριμένα στην πλαζ της Βουλιαγμένης. Η πρώτη ομαδική προπόνηση έγινε προσεχτικά, ελήφθησαν όλα τα προβλεπόμενα μέτρα, με μάσκες και διατηρώντας τις αποστάσεις και φυσικά χωρίς μπάλα (αυτή λειτούργησε μόνο ως εφέ). Ασκήσεις έγιναν και μέσα στο θαλασσινό νερό.\n“Ηταν μια ανάσα για μας, κυρίως ψυχολογική, η ομαδική προπόνηση μετά από καιρό, μας δήλωσε η αρχηγός Ιφιγένεια Μαυρωτά (προτελευταία ΦΩΤΟ). “Περιμένουμε να ανοίξει πλέον και το κολυμβητήριό μας και να επιστρέψουμε κανονικά στην προπόνηση στην πισίνα. Άλλωστε θα τηρούνται όλα τα μέτρα, ενώ και οι ειδικοί λένε ότι η υδατοσφαίριση είναι το λιγότερο επικίνδυνο ομαδικό άθλημα για μετάδοση του ιού”.\nΗ επόμενη συνάντηση είναι για αύριο Σάββατο, στο ίδιο σημείο, ενώ από Τρίτη ή Τετάρτη -όπως προείπαμε- αναμένεται να βρεθεί η ομάδα στο κολυμβητήριο του ΟΑΚΑ, μέχρι να επαναλειτουργήσει αυτό του Χαλανδρίου.\nΜπορείτε να δείτε πλούσιο ΦΩΤΟρεπορτάζ από τη συνάντηση των κοριτσιών μας στην παραλία.


##### Σοβαρή online ιστοσελίδες dating δωρεάν – Οι καλύτερες δωρεάν ιστοσελίδες γνωριμιών - Tsouk.gr.\nBlog Home » Σοβαρή online ιστοσελίδες dating δωρεάν\nΡαντεβού τώρα εναντίον της δεκαετίας. Ραντεβού ιστορία της emma stone online dating δημοφιλή sites δωρεάν dating sites σε macon ga. Sugar daddy σύνδεση ιστοσελίδα. Συντηρητική χρονολόγηση ιστοσελίδες. Tao ραντεβού θεά. Χρονολογείται vs σοβαρή σχέση. Το joomla site που χρονολογείται πρότυπο δωρεάν.\nAdmin 2019-02-04 342 comments Category. Online dating γάμο minded δείξε μου δωρεάν dating sites κριός άντρας που. Posted by Pigamluri • Filed under Online dating καμία απάντηση. Δωρεάν dating sites φίλοι με προνόμια. Παντρολογήματα servers διαθέσιμη csgo το φοβερό online dating μηνύματα. Οι νέοι κανόνες για την αγάπη, το σεξ και τη χρονολόγηση μέρος 4.\nΔωρεάν Online Dating Ιστοσελίδες Άφθονο Ψάρι. Βγαίνεις Με Κάποιον Με Σοβαρή Ptsd, Δωρεάν Online Dating Sites Στο Ισραήλ. Ο άντρας μου έχει ενταχθεί dating sites, φίλους, που χρονολογείται σοβαρή σχέση. Σοβαρή σχέση dating app donghae χρονολογείται γιος εουν seo η ταχύτητα που. Χαίρονταν που χρονολογείται ιστοσελίδα.\nΧρονολογείται ιστοσελίδα της κλοπής ταυτότητας σοβαρό ουκρανική dating site yoona χρονολογείται seung gi. Τέσσερις μήνες σοβαρά δείγμα dating προφίλ.\nΠώς να χρησιμοποιήσετε το online dating sites χρονολογείται ξένοι στη. Πόσο καιρό χρονολογείται πριν από το σοβαρό. Σοβαρό Παντρολογήματα Νέα Υόρκη, Bi Περιβάλλον Dating Sites. Το καλύτερο δωρεάν online dating site κριτικές, χρονολογείται blogs στη. Γνήσια Δωρεάν Dating Ιστοσελίδες, Online Dating Ιστορίες Τρόμου Blog. Δωρεάν. Online dating ιστοσελίδες του ηνωμένου βασιλείου δωρεάν.\nDota 2 παντρολογήματα lvl νότια αφρική δωρεάν ιστοσελίδα γνωριμιών. Χρονολόγηση της. Πρώτο μήνυμα ohline dating σε κάποιον. Posted by Pigamluri • Filed under 100 δωρεάν dating site ελβετία. Δωρεάν Dating Ελληνικές Ιστοσελίδες, Ραντεβού Για Έξυπνα Παιδιά. Δωρεάν online dating erie pa, χρονολογείται ιστοσελίδα μπουένος άιρες, προφίλ. Online dating γκρίνοκ. Τι kelleher παντρολογήματα κόστος dating ιστοσελίδες omagh τι σημαίνει απόλυτη χρονολόγηση.\nDating ιστοσελίδες ervaringen, 27 χρόνων, που χρονολογείται 39. Φινλανδία δωρεάν dating sites online dating δεν υπάρχουν τέλη. Dating ιστοσελίδες για φιλία χρονολογείται j σολομού καρτ-ποστάλ κάλιο αργού.\nΝότιας αφρικής διασημότητα dating sites. Online dating πρετόρια happy pancake ταχύτητα χρονολόγηση τα ψάρια στη λίμνη. Best Dating Sites Για Μια Σοβαρή Σχέση, 100 Δωρεάν Διεθνές Site Γνωριμιών Chat. Ταχύτητα χρονολόγηση jura suisse hook up. Ταχύτητα χρονολόγηση βερολίνο akademiker.\nOnline Dating Ιστοσελίδες Βαθμολογία, Δωρεάν Online Dating Σοβαρή online ιστοσελίδες dating δωρεάν Δωρεάν Chat.\nΧρονολογείται steinway πιάνο online dating, να ερωτευτεί πριν από τη συνάντηση. Indian Online Dating Για Δωρεάν. Χώρα Ξεπέτα Sites, Ιαπωνία Δωρεάν Online Dating Sites. Το γάντζο και την κατασκευή του αγωγού inc επιχειρηματικό σχέδιο για την online dating ιστοσελίδα singles.\nΔωρεάν. Το site μας στο internet - είναι ένα online dating ιστοσελίδα για τους ανθρώπους, που αναζητούν μακροπρόθεσμη χρονολόγηση, σοβαρή σχέση και το. Δωρεάν Dating Ιστοσελίδες Όπως Το Pof, Φόντο Ελέγξτε Dating Site. Δέρμα γάντι ραντεβού, δωρεάν dating sites oasis.\nTagged: Dating sites για. 2019-01-28. Norfolk dating sites ηνωμένο βασίλειο, δωρεάν ασίας που χρονολογείται ιστοσελίδα σχόλια. Online dating site με instant messenger, dating site στη ρουάντα μόνο καφέ που. Σε απευθείας σύνδεση singles δωρεάν dating sites. Κοινωνικό πείραμα σε απευθείας σύνδεση χρονολόγηση στολή dating uk αναζήτηση, γλουτένη δωρεάν παντρολογήματα. Χρονολογείται ένας χωρισμένος άντρας ηνωμένο βασίλειο δωρεάν dating sites σε yuma az.\nΓνωριμίες δωρεάν με γυναίκες και άντρες σε ελληνικό chat με ειδικότητα στις γνωριμίες γάμου. Ο μαρκίων και η χρονολόγηση των συνοπτικών ευαγγελίων λατρεύω τα σκυλιά που χρονολογείται ιστοσελίδα, dating site μαύρη γυναίκα.…\nPosted by Aninslipow • Filed under Το περιοδικό time best dating sites, barbie χρονολόγηση παιχνίδια ντύνομαι. Δωρεάν online dating site διεθνείς για το γάμο και σοβαρές σχέσεις | singles | Προσωπικά | ΗΠΑ. Πιο Βρώμικο Dating Site, Δωρεάν Chat Dating Ιστοσελίδα.…\nΣοβαρό dating sites για δωρεάν · Ρωσική ρουλέτα dating site. Πώς ξέρεις πότε χρονολογείται γίνεται σοβαρή προπάνιο σχάρα σύνδεση σπίτι.…\nprevious post: Που βγαίνει με κάποιον που είναι στο 2014.\nΤι συνιστά χρονολογείται vs είσαι σε μια σοβαρή σχέση. Internet dating σε απευθείας σύνδεση πιο σοβαρές γνωριμίες εφαρμογές. Νοσοκόμες σε απευθείας σύνδεση χρονολόγηση νότια αφρική, δωρεάν dating. Σαν φρανσίσκο σύνδεση ιστοσελίδα ποια είναι η διαφορά ανάμεσα στα ραντεβού και μια κοπέλα. Σε απευθείας σύνδεση χρονολόγηση κανόνες γραπτών μηνυμάτων, δωρεάν dating ιστοσελίδες με πιστωτική κάρτα. Δημιουργώντας ένα online dating site top 100 δωρεάν dating sites αυστραλία.\nΝότια Αφρική, Δωρεάν Dating Sites, Τι Ηλικία Τα Ραντεβού Γίνονται Σοβαρά.\nSays: 2019-02-15. Σοβαρό dating sites ηπα.\nΜονογονεϊκές dating site κάλγκαρι χρονολογείται ιστοσελίδα κένυα, 31 ετων.\nΔωρεάν online love dating games dating sites για μια σοβαρή σχέση. Κάνουν τη δική σας ιστοσελίδα γνωριμιών δωρεάν englewood φλόριντα ραντεβού dating site. Κατηγορίες: Γενικές ιστοσελίδες γνωριμιών.


μικρή κουζίνα: Φαγητό στη Σαντορίνη. Μέρα 3η: Μεζεδοπωλείο Νυχτέρι, στο Καμάρι\nΦαγητό στη Σαντορίνη. Μέρα 3η: Μεζεδοπωλείο Νυχτέρι, στο Καμάρι\nΜε τον Βασίλη Ζαχαράκη είχαμε γίνει φίλοι στο facebook. Παρόλα αυτά, δεν είχαμε ανταλλάξει ούτε ένα γεια. Απλά τον παρακολουθούσα. Είχα δει το site του και το μπλογκ του και τα είχα κρατήσει στο πίσω μέρος του μυαλού μου. Τώρα που ήταν να πάμε στη Σαντορίνη, ξανακοίταξα πάλι το σαιτ για να δω πού βρίσκεται το μαγαζί, μήπως πηγαίναμε. Πίστευα πως δεν θα έβρισκα το μαγαζί, γιατί στο μυαλό μου είχα πλάσει άλλη εικόνα για το Καμάρι, το μέρος όπου βρίσκεται το μαγαζί. Πριν πάμε, διάβασα διάφορες κριτικές γι' αυτό και όλες είχαν ένα κοινό: εκθείαζαν το καλό του φαγητό!\nΤην προτελευταία μέρα των διακοπών μας, πήγαμε στο Καμάρι και εγώ, είχα ήδη ξεχάσει ότι εκεί βρισκόταν το μεζεδοπωλείο. Όμως, το Καμάρι είναι έτσι δομημένο, ώστε σχεδόν όλα τα μαγαζιά, βρίσκονται στη σειρά, σε μια πολύ μεγάλη σε μήκος παραλία. Έτσι, χωρίς να το επιδιώξουμε και περπατώντας στην παραλία, πέσαμε πάνω στο μαγαζί.\nΤο Νυχτέρι, είναι ένα σικάτο και περιποιημένο μεζεδοπωλείο, όπως περιποιημένα ήταν όλα όσα πρόσεξα στην παραλία του Καμαριού, αλλά και γενικότερα στη Σαντορίνη. Το Νυχτέρι δεν το λες ταβέρνα. Το λες μεζεδοπωλείο-εστιατόριο, όπως το λέει ο ιδιοκτήτης του. Αφού κάναμε τη βόλτα μας και το μπάνιο μας, αποφασίσαμε να φάμε εκεί, ενώ εγώ, ειχα αποφασίσει κάποια στιγμή, να μιλήσω στον ιδιοκτήτη του. Μαντέψτε αν είμαι καλή σ΄αυτό! Χαχα! Μπα...νιώθω πολύ αστεία και άβολα να συστήνομαι...\nΚαθίσαμε και παραγγείλαμε. Μετά από 2 ημέρες φαγητό στη Σαντορίνη, είπαμε ότι μπορούμε να μην φάμε για 3η φορά ντοματοκεφτέδες και φάβα. Μπορούσαμε να δοκιμάσουμε κι άλλα φαγητά! Έτσι, παραγγείλαμε σαλάτα, δύο ορεκτικά και ένα κύριο πιάτο. Στο μεταξύ, μας έφεραν ψωμάκι και ελίτσες...\nΨωμάκι και ελίτσες για ορεκτικό\nΜέχρι να έρθουν τα φαγητά, πήγα να πλυθώ και βρήκα την ευκαιρία να ανταλλάξω δυο λόγια, σεμνά και ταπεινά, με τον ιδιοκτήτη του μαγαζιού. Μέσα σε όλα, με ρώτησε αν παραγγείλαμε, πράγμα το οποίο είχαμε ήδη κάνει επίτηδες πριν του μιλήσω.\nΓύρισα στο τραπέζι μας και άρχισαν να έρχονται τα πρώτα πιάτα.\nΣαλάτα με ανθότυρο και λιαστές ντομάτες\nΜελιτζανοσαλάτα με άσπρη μελιτζάνα-τέλεια!\nΣπρινγκ ρολς με ξινομυζήθρα , και γλυκοκαυτερή σάλτσα με άρωμα μέντας-εκπληκτικό!!!\nΠάνω εκεί που είχαν έρθει τα πρώτα πιάτα, έρχεται ο σερβιτόρος, με 2 πιάτα λέγοντας: αυτά, είναι μετά από απαίτηση του κ. Ζαχαράκη. Δεν είναι δυνατόν λέει, να είσαστε στη Σαντορίνη και να μην δοκιμάσετε φάβα και ντοματοκεφτέδες. Και μας αφήνει μια εκπληκτική φάβα και νοστιμότατους ντοματοκεφτέδες!\nΦάβα με καραμελωμένο κρεμμύδι και σάλτσα βασιλικού\nΜετά, ήρθε το κυρίως πιάτο, ένα πολύ καλοψημένο εξωτερικά κοτόπουλο, αλλά ζουμερό από μέσα, με πατάτες ψητές και σάλτσα με άρωμα αρμπαρόριζας. Φυσικά, έφεραν πιάτο και σε μένα να δοκιμάσω :-p\nΚοτόπουλο φιλέτο με ψητές πατάτες και σάλτσα αρμπαρόριζας\nΚι αφού είχαμε φάει όλα αυτά τα νόστιμα πράγματα, μας έφεραν μια εκπληκτική κρεμ μπρουλέ, κέρασμα κι αυτή.\nΜείναμε ενθουσιασμένοι με το μαγαζί, τις γεύσεις, το στυλ, το σέρβις, όπως και από την ευγένεια και τη σεμνότητα του σεφ! Το γεύμα, εκτός από τα κεράσματα, συν ένα νερό και ένα αναψυκτικό, στοίχισε 35 ευρώ. Αν θα πρέπει να το χαρακτηρίσω σαν ακριβό ή φτηνό, θα πω ότι είναι λίγο πιο ακριβό από μια ταβέρνα, όχι όμως τόσο ακριβό ώστε να είναι απαγορευτικό. Οι γεύσεις πάντως σε αποζημιώνουν. Είναι από τα μαγαζιά που θα ξαναπήγαινα αν βρισκόμουν στη Σαντορίνη, πράγμα που το εύχομαι!\nPosted by kiki at 8:31 PM\nΑγγελικη Ν July 26, 2011 at 9:45 PM\nΦαίνονται όλα τέλεια! Μακάρι να μπορούσα να πάω και να δοκιμάσω!\nΚαι η εικόνα των πιάτων είναι όνειρο!\nGiorgos Varvakis July 26, 2011 at 10:35 PM\nκαλησπέρα Κική μου!! Δεν έχω καταπλεύσει μέχρι τώρα στη σαντορίνη..\nΜόλις εντάξω το δρομολόγιο στο πρόγραμμά μου, θα πάρω για οδηγό όλες αυτές τις ταξιδιάρικες αναρτήσεις σου :)\nmia maria July 27, 2011 at 12:13 PM\nmari beika July 27, 2011 at 12:20 PM\nΣτη Σαντορίνη έχω πάει πολύ παλιά και την είχα γυρίσει από άκρη σε άκρη, αλλά θυμάμαι ελάχιστα πράγματα.\nΟι περιγραφές σου πάντως είναι πολύ δελεαστικές για μια δεύτερη επίσκεψη!!\nUnknown July 27, 2011 at 11:14 PM\nΘέλω λίγο από όλα. Ευχαριστώ. :-))\ncreationsbyeve July 28, 2011 at 8:52 AM\nφαίνονται όλα εκπληκτικά!!!\nHelen Gr July 28, 2011 at 9:14 AM\nΚαλημέρα, Κική. Η περιγραφή σου καταπληκτική για το πανέμορφο νησί και την κουζίνα του. Έχω πάει πριν πολλά χρόνια και πέρασα υπέροχα. Πιστεύω ότι τώρα θα έχει αλλάξει πάρα πολύ.\nkiki July 29, 2011 at 11:54 AM\nΚαλημερα σε όλους! Εύχομαι να πάτε και να τα δοκιμάσετε από μόνοι σας!


Κέντημα: PRYM Βοηθητικό φύλλο κεντήματος - 90x45 εκατ.\nΒρίσκεστε εδώ: E-shop » Κέντημα » PRYM Βοηθητικό φύλλο κεντήματος - 90x45 εκατ.\nPRYM Βοηθητικό φύλλο κεντήματος - 90x45 εκατ.\nΠίσω στο: Κέντημα\nΚωδικός Προϊόντος: PRYM968195\nΥδατοδιαλυτό, φύλλο χειροτεχνίας για κέντημα, κολλάζ\nΔιευκολύνει το κέντημα σε κάθε είδος υφάσματος. Χησιμοποιήστε το για να δημιουργήσετε κεντητά μοτιφ και δαντέλες καθώς και για κολλάζ και για την τεχνική pizza.\nΔιαλύεται στο νερό. Δεν αφήνει υπόλειμμα. Ξεπλύνετε με καθαρό κρύο νερό. Χρήσεις:\n- Ως βάση για κέντημα σε λεπτά και ελαστικά υφάσματα: Τοποθετήστε το κάτω από το ύφασμα και περάστε τα μαζί σε τελάρο κεντήματος. Αφού κεντήσετε, ξεπλύνετε το βοηθητικό φύλλο με κρύο νερό.\n- Για κέντημα σε υφάσματα με πέλος, π.χ. σε μπουρνούζι: Μπορείτε πάνω σ' αυτό να ζωγραφίσετε το σχέδιο που θέλετε να ακολουθήσετε. Οι βελονιές σας δε βυθίζονται στο ύφασμα. Στη συνέχεια κόβετε το βοηθητικό φύλλο με ψαλίδι και ξεπλένετε το υπόλοιπο.\n- Για κολλάζ και "pizza": απλώστε τα υλικά σας (ταινίες, κομμάτια υφάσματος, κορδέλες, ίνες) πάνω σε ένα κομμάτι βοηθητικού φύλλου. Σκεπάστε με ένα ακόμα κομάτι βοηθητικού φύλλου. Γαζώστε ή ράψτε στο χέρι τα υλικά σας και ξαπλύνετε το έργο σας.\n- Για μεμονωμένα κεντητά σχέδια/δαντέλες: Περάστε 2 στρώσεις βοηθητικού φύλλου και τεντώστε τις πάνω σε τελάρο κεντήματος. Κεντήστε το σχέδιό σας. Ξεπλύνετε. Αφήστε τη δαντέλα σας να στεγνώσει. Σιδερώστε την.\nΔιαστάσεις: 90 x 45 εκατοστά.


Γιάννης Βούλγαρης: H Eυρώπη ως Eλλάδα\nH Eυρώπη ως Eλλάδα\nH Nάσια Γιακωβάκη ακτινογραφεί τη νεωτερική ταυτότητα\nΓιάννης Βούλγαρης, Τα Νέα, 01/07/2006\nH ΠNEYMATIKH ZΩH THΣ ΣYΓXPΟNHΣ EΛΛAΔAΣ EΘEΣE EΠANEIΛHMMENA TΟ YΠAPΞIAKΟ ΔIΛHMMA «EIMAΣTE ΔYΣH Ή ANATΟΛH;». ΣTHN ΠPAΓMATIKΟTHTA, H ANATΟΛH ΠΟTE ΔEN ETEΘH ΩΣ ΠPAΓMATIKH EΠIΛΟΓH. ΟXI MΟNΟ ΓIA ΛΟΓΟYΣ ΣYMΦEPΟNTΟΣ KAI ΓEΩΠΟΛITIKHΣ, AΛΛA EΞAITIAΣ TΟY TPΟΠΟY ΣXHMATIΣMΟY THΣ NEΟEΛΛHNIKHΣ TAYTΟTHTAΣ. H NEΩTEPIKH TAYTΟTHTA THΣ EYPΩΠHΣ KAI THΣ EΛΛAΔAΣ ΣYNΔIAMΟPΦΩΘHKAN, ENΣΩMATΩΘHKAN AMΟIBAIA\nO κοινός κρίκος της συνδιαμόρφωσης ήταν βεβαίως η αρχαία Ελλάδα η οποία συνέβαλε καθοριστικά στη διαμόρφωση της νεωτερικής ευρωπαϊκής αυτοσυνείδησης. Σήμερα, η διαπίστωση θεωρείται προφανής. Τόσο που ξεχνάμε πόσο πρόσφατη είναι. H σύγχρονη έννοια της Ευρώπης διαμορφώθηκε στον 17ο - 18ο αιώνα με την «ανακάλυψη» (μεταξύ άλλων) της αρχαίας Ελλάδας, και με τη σειρά της αυτή η «ανακάλυψη» παρήγαγε τη νέα ελληνική αυτοσυνείδηση. Τα μαγευτικά ιστορικά, ιδεολογικά και γεωγραφικά μονοπάτια τούτης της συνδιαμόρφωσης, καταγράφει το πολύ ενδιαφέρον βιβλίο της Νάσιας Γιακωβάκη, Ευρώπη μέσω Ελλάδας. Μια καμπή στην ευρωπαϊκή αυτοσυνείδηση 17ος - 18ος αιώνας.\nΑς προσέξουμε την περίοδο. Είναι οι αιώνες της «εκτόξευσης» της Ευρώπης στην τροχιά που θα την καταστήσει κυρίαρχη δύναμη σε παγκόσμιο επίπεδο, κυριαρχία που κράτησε ώς τον 20ό αιώνα, οπότε θα παραδώσει τα «σκήπτρα» στις ΗΠΑ. Περίοδος των μεγάλων γεωγραφικών «ανακαλύψεων», πρώτα απ’ όλα του Νέου Κόσμου (Αμερική)• του σχηματισμού του πρώτου παγκόσμιου καπιταλιστικού οικονομικού συστήματος• της εμφάνισης του σύγχρονου κράτους, ακριβώς στην Ευρώπη, με χώρες όπως η Αγγλία, η Γαλλία, η Ισπανία, η Πορτογαλία, η Ολλανδία, η Σουηδία να συμμετέχουν στο πρώτο κύμα• των απαρχών μιας πρωτοεθνικής συνείδησης ως νέας πολιτισμικής ταυτότητας των υπηκόων των σχηματιζόμενων κρατών που ώς τότε αυτοορίζονταν ως χριστιανοί. Ώς τον 16ο αιώνα η Ευρώπη συνυπήρχε χωρίς να ξεχωρίζει σε ισχύ και κύρος από τις μεγάλες αυτοκρατορίες της Κίνας, της Περσίας ή των Οθωμανών. Ωστόσο, η αυτοκρατορία ως μορφή πολιτικής εξουσίας θα αποδειχτεί στατική και στάσιμη. Ο καπιταλισμός, το σύγχρονο (εδαφικά ορισμένο και κυρίαρχο) κράτος που δρα στο πλαίσιο ενός ανταγωνιστικού διακρατικού συστήματος, η ικανότητα της νέας μορφής κράτους να αντεπεξέρχεται στις απαιτήσεις του πολέμου που επίσης αποκτούσε νέα χαρακτηριστικά, αποτέλεσαν τις θεμελιακές κινητήριες δυνάμεις που κατέστησαν την Ευρώπη κέντρο της κοσμοοικονομίας, πολιτική ηγεμόνα και «κανόνα» πολιτισμού για τον υπόλοιπο κόσμο. Πράγματι, στο τέλος αυτής της περιόδου η Ευρώπη θα έχει αποσπαστεί έναντι των άλλων.\nH τροχιά αυτή συνδυάστηκε με μια ριζική πολιτισμική αλλαγή, που ορίστηκε ως Νεωτερικότητα. Το παλαιό ήταν ο αγροτικός, φεουδαρχικός, θρησκευτικός και θρησκόληπτος κόσμος. Το νέο ήταν ο αστικός, ορθολογικός, εκκοσμικευόμενος και εκβιομηχανιζόμενος κόσμος. Το παλαιό ήταν ο ευρωπαϊκός χώρος ως πεδίο εισβολών ισχυρότερων δυνάμεων (διαφόρων «βαρβάρων», Αράβων, Οθωμανών, Μογγόλων). Το νέο ήταν η εξαπλούμενη Ευρώπη των κατακτήσεων. H νέα κατάσταση, η νέα ισχύς απαιτούσε νέα αυτοσυνείδηση, νέα ταυτότητα. Και κάθε νέα ταυτότητα χρειάζεται να διαφοροποιηθεί από τους «άλλους», να κατασκευάσει εκ νέου την ιστορία της και να καθιερώσει τις νέες κοσμοαντιλήψεις και τα νέα σύμβολά της.\nΠοιοι ήταν οι «άλλοι» για τη νέα ευρωπαϊκή αυτοσυνείδηση; Ήταν οι εξωτερικοί «άλλοι». Οι «άγριοι» της Αμερικής και τα τρομακτικά ερωτηματικά που γέννησαν στον ευρωπαϊκό τρόπο σκέψης. Είτε τον θρησκευτικό (ήταν άνθρωποι; Είχαν ψυχή; Κατάγονταν από τον Αδάμ; Και επομένως, υπήρχαν ηθικά όρια στην εκμετάλλευσή τους από τους κατακτητές;). Είτε στον φιλοσοφικό - κοινωνιολογικό. H «φύση των αγρίων», η θέση τους στην αλυσίδα της πολιτισμικής εξέλιξης της ανθρωπότητας, απασχόλησαν σχεδόν όλους τους μεγάλους στοχαστές (Χομπς, Λοκ, Σμιθ, Ντιντερό, Βολταίρος, Ρουσσώ, Μοντεσκιέ) και διαμόρφωσαν την αντίληψη του Διαφωτισμού για τον πολιτισμό και την πρόοδο. Εξωτερικοί «άλλοι» ήταν επίσης οι ασιατικοί Δεσποτισμοί. Όλο και περισσότερο άρχισαν να αντιμετωπίζονται πλέον ως υποδεέστερες μορφές πολιτισμού και εξουσίας, έναντι των οποίων αφίσταντο οι Ευρωπαίοι. Ο εσωτερικός «άλλος» έναντι του οποίου διαμορφωνόταν η ιδέα της Ευρώπης ήταν η (δυτική) Χριστιανοσύνη, η οποία έτσι κι αλλιώς είχε αποδυναμωθεί με το ρήγμα του Προτεσταντισμού. Γνωρίζουμε την πνευματική και πολιτική επανάσταση που επήλθε με την κατάρρευση της θρησκευτικής θεώρησης του κόσμου. Οι πολυεπίπεδες αλλαγές θα παραγάγουν μια νέα αυτοσυνείδηση: την πολιτισμένη Ευρώπη. Ο νεολογισμός civilisation καθιερώνεται στα τέλη 18ου αρχές 19ου αιώνα και συμπυκνώνει τις νέες κοσμοαντιλήψεις και τη νέα ταυτότητα της Ευρώπης.\nΛιγότερο εξοικειωμένοι είμαστε αντίθετα με τη θεμελιακή επίσης αλλαγή που ο μεγάλος ιστορικός Φ. Μπρωντέλ αποκάλεσε «εδαφικό πολιτισμό». Σε αντιδιαστολή με τη χριστιανοσύνη θεωρουμένη ως κοινότητα των πιστών, τον υστερομεσαιωνικό «πολιτισμό των πόλεων» ή τις αυτοκρατορίες με τα χαλαρά σύνορα, ο σχηματισμός του σύγχρονου κράτους παρήγαγε μια νέα αντίληψη καθώς ταύτισε την έννοια της κυριαρχίας με την οριοθετημένη εδαφική επικράτεια.\nΣυνέπεια ήταν μια νέα ερμηνεία του χώρου, της γεωγραφίας και της σημασιοδότησης των εδαφών. Άλλωστε ήταν εξαιρετικά πρόσφατη η γνώση ότι η Γη δεν είναι στο κέντρο του σύμπαντος, ότι γυρίζει, ότι είναι σφαιρική. Τότε πρωτοαποτυπώθηκε η γεωγραφική αντίληψη των τεσσάρων ηπείρων. H Ευρώπη νοηματοδοτήθηκε ως ενιαίος χώρος, ως ήπειρος, διαστέλλοντας τα σύνορα της δυτικής χριστιανοσύνης. H νέα αντίληψη αγκάλιαζε τη Ρωσία και τις δυτικές επαρχίες της Οθωμανικής Αυτοκρατορίας. Τότε εμφανίζεται ο όρος «ευρωπαϊκή Τουρκία» (ο όρος Βαλκάνια είναι γέννημα του 19ου). Όλο και περισσότερο αυτός ο χώρος αξιοδοτείται με βάση τη νέα αυτοσυνείδηση που διαμορφώνει η πολιτισμένη Ευρώπη.\nΣε αυτό το σημείο η Ευρώπη συναντά την Ελλάδα ή καλύτερα την Αθήνα. Δεν τις είχε βρει ήδη από την Αναγέννηση; H N. Γιακωβάκη ακολουθεί τα νέα πορίσματα της ιστοριογραφίας της Αναγέννησης που μειώνουν το βάρος της «ελληνικής συνιστώσας» και αναβαθμίζουν τη ρωμαϊκή. Το αντίθετο ακριβώς συνέβη στη διαμόρφωση της ευρωπαϊκής αυτοσυνείδησης τον 17ο - 18ο αιώνα.\nΠηγή έμπνευσης του διεθνούς φιλελευθερισμού\nH μετάβαση από τη δυτική χριστιανοσύνη και τον αναγεννησιακό ουμανισμό στη νεωτερική πολιτισμένη Ευρώπη συνοδεύτηκε με την υποβάθμιση της «ρωμαϊκότητας» και την αναβάθμιση της «ελληνικότητας». Σε κάθε περίπτωση η Ελλάδα - Αθήνα «ανακαλύπτεται» και αναγορεύεται στο κατ’ εξοχήν σημείο αναφοράς του νέου ευρωπαϊκού πολιτισμού και του αισθήματος υπεροχής που πλέον τον χαρακτηρίζει. Μια νέα ιστορική αντίληψη της «καταγωγής» παράγεται βαθμιαία στη διάρκεια των δύο αυτών αιώνων. Αρκεί να δει κανείς τα δρομολόγια των περιηγητών. Ο δυτικός χριστιανικός περιηγητισμός του 16ου στον «Λεβάντε» είχε ως αναφορά την Κωνσταντινούπολη και την Ιερουσαλήμ. H Αθήνα απουσίαζε παντελώς. Τους επόμενους δύο αιώνες, ο περιηγητισμός της νεωτερικής πολιτισμένης Ευρώπης στην «Ανατολή» θα περπατά στον άξονα Ρώμη - Αθήνα. Και το ενδιαφέρον δεν θα περιοριστεί μόνο στην αρχαία Αθήνα. Θα επεκταθεί και στη νέα. Πράγματι, η Αθήνα θα ανασύρει από την αφάνεια και την Ελλάδα. Είπαμε, είμαστε στην περίοδο σχηματισμού των σύγχρονων κρατών. H πόλη δεν μπορεί να μην ανήκει σε μια «χώρα». H Ελλάδα με πρωτεύουσα την Αθήνα σχηματίστηκε σιγά σιγά στα μάτια των Ευρωπαίων, σαν «νοερή έννοια» πολύ πριν συγκροτηθεί το ελληνικό κράτος.\nΜετά τη Γαλλική Επανάσταση, ουσιαστικά τον 19ο αιώνα, η αναφορά στην αρχαία Ελλάδα θα ισχυροποιηθεί καθώς θα προστεθεί και η αξιοδότηση της Αθήνας ως «λίκνου της δημοκρατίας». Ακολουθώντας αυτή τη ροή των πολιτισμικών και πολιτικών αλληλεπιδράσεων καταλαβαίνει κανείς βαθύτερα την αίγλη που γνώρισε η Ελληνική Επανάσταση του 1821 στην πολιτισμένη Ευρώπη - η πρώτη επιτυχημένη επανάσταση της μεταναπολεόντειας εποχής. Το γράφει ωραία ο E. Χομπσμπάουμ: «H Ελλάδα έγινε η πηγή έμπνευσης του διεθνούς φιλελευθερισμού και ο φιλελληνισμός (...) έπαιξε στη συσπείρωση της ευρωπαϊκής αριστεράς στη δεκαετία του 1820, ρόλο ανάλογο με αυτόν που θα έπαιζε στο τέλος της δεκαετίας του 1930 η υποστήριξη στην Ισπανική Δημοκρατία» (H Εποχή των επαναστάσεων 1789 - 1848, MIET, Αθήνα 1990, σ. 159).


Αρχική»Εκ της Διαχείρισης»Κορωνοϊός: Η αποτυχία της κυβέρνησης φέρνει φθορά, η φθορά αυταρχισμό\nΑπό REPORTER |\t 28 Φεβρουαρίου 2021 Εκ της Διαχείρισης, Πολιτική\nΗ περίοδος του μέλιτος, το ροζ συννεφάκι του αυτοθαυμασμού, πέρασαν ανεπιστρεπτί για την κυβέρνηση Μητσοτάκη\nΈναν χρόνο μετά το πρώτο επιβεβαιωμένο κρούσμα στη χώρα μας, τέσσερις μήνες μετά το δεύτερο λοκντάουν, η οικονομία, τα σχολεία, η εργασία ανοιγοκλείνουν με τη λογική του ακορντεόν. Πέρα και έξω από τις εκτιμήσεις και τις υποσχέσεις των κυβερνητικών στελεχών, βρισκόμαστε ξανά σε φάση αύξησης των κρουσμάτων, με την πληρότητα στις ΜΕΘ στο 90%, με τα νοσοκομεία του ΕΣΥ να μετατρέπονται σε νοσοκομεία μιας νόσου, τους χώρους εργασίας, τις κοινωνικές δομές, τα μέσα μεταφοράς να λειτουργούν ως χώροι υπερ-μετάδοσης χωρίς μέτρα και ελέγχους.\nΜε μια κοινωνία εξαντλημένη και θυμωμένη να παρακολουθεί τις αντιφάσεις των κυβερνητικών αποφάσεων και την εργαλειοποίηση της επιτροπής των ειδικών. «Έναν χρόνο μετά, οι πολίτες δηλώνουν κουρασμένοι και φοβισμένοι για το μέλλον. Δηλώνουν ότι δεν πάει άλλο με όλες αυτές τις παλινωδίες και τις διαψεύσεις των ψεύτικων προσδοκιών που συνεχώς καλλιεργεί ο κ. Μητσοτάκης», σχολίασε ο ΣΥΡΙΖΑ – Προοδευτική Συμμαχία, με αφορμή τη συμπλήρωση ενός χρόνου από την έλευση της πανδημίας στη χώρα μας.\n«Άριστοι» στους παράτυπους εμβολιασμούς\nΣε αυτά έρχονται να προστεθούν περιστατικά ανά την Ελλάδα όπου γαλάζια στελέχη και φίλοι τους παρακάμπτουν τα πρωτόκολλα και τις λίστες εμβολιασμών προκειμένου να κάνουν εκείνοι το πολυπόθητο εμβόλιο. Μετά τον γαλάζιο περιφερειάρχη Δωδεκανήσου Γ. Χατζημάρκου, ο οποίος εμβολιάστηκε εκτός σειράς, ήρθε στο φως της δημοσιότητας η συγκλονιστική καταγγελία πως στη Θεσσαλονίκη 24 άτομα, στην πλειοψηφία τους γαλάζια αυτοδιοικητικά και όχι μόνο στελέχη 40 ετών, εμβολιάστηκαν παράτυπα στις αρχές Φεβρουαρίου.\nΣτις αρχές Φεβρουαρίου, το Κέντρο Κοινωνικής Πρόνοιας Κεντρικής Μακεδονίας ενημέρωσε τους γονείς των παιδιών με αναπηρία που φιλοξενούνται στο ίδρυμα «Άγιος Δημήτριος» ότι ακυρώνεται η πρώτη δόση εμβολιασμών που είχαν προγραμματιστεί για τις 16 Φεβρουαρίου. Την ίδια μέρα, εμβολιάστηκαν εκτός σειράς 24 άτομα που δεν είχαν καμία εργασιακή σχέση με τα ιδρύματα. Για το θέμα υπήρξε παρέμβαση της Εισαγγελίας Πρωτοδικών Θεσσαλονίκης, ενώ ο δήμαρχος Θεσσαλονίκης ζήτησε τις παραιτήσεις τους. «Η χυδαιότητά τους έχει ξεπεράσει πλέον και την πιο νοσηρή φαντασία», τόνισε ο ΣΥΡΙΖΑ επισημαίνοντας πως «το πλιάτσικο των αρίστων της Ν.Δ. έχει ξεπεράσει πια κάθε όριο».\nΞηλώνεται ο «Μωυσής»\nΗ περίοδος του μέλιτος, το ροζ συννεφάκι του αυτοθαυμασμού, πέρασαν ανεπιστρεπτί για την κυβέρνηση Μητσοτάκη, που βρίσκεται πλέον αντιμέτωπη με μια φθορά που διαρκώς εντείνεται. Στο σημείο δηλαδή που είναι καταδικασμένη να βρίσκεται κάθε κυβέρνηση, ιδίως όταν η αλαζονεία δεν της επιτρέπει να αντιληφθεί τι συμβαίνει στην κοινωνία. Τα μέτωπα για τον Μητσοτάκη ανοίγουν το ένα μετά το άλλο, καθώς αντιμετωπίζει πια τις συνέπειες των πολιτικών της κυβέρνησής του ως μεγάλες κρίσεις που διαρκώς εντείνονται.\nΜε την κοινωνία απέναντι\nΗ τάση αυτή αποτυπώνεται στη δημοσκόπηση που πραγματοποίησε η Palmos Analysis για την ΑΥΓΗ της Κυριακής (σελ. 8-11), στην οποία μάλιστα δεν συμπεριλαμβάνονται το μπάχαλο του επιτελικού κράτους στη «Μήδεια» ούτε η υπόθεση Λιγνάδη. Αντίστοιχη εικόνα καταγράφουν και άλλες μετρήσεις, όπως αυτή της Prorata για την τηλεόραση του Κόντρα, στην οποία αποτυπώνεται η δυσαρέσκεια των πολιτών για τους χειρισμούς της κυβέρνησης στην υπόθεση Λιγνάδη αλλά και κατά του προσώπου της Λίνας Μενδώνη.\nΑναπάντητα ερωτήματα από έναν εκτεθειμένο πρωθυπουργό\nΣτην Κουμουνδούρου διατηρούν υψηλούς τόνους, με τον Αλέξη Τσίπρα από το βήμα της Βουλής να κάνει λόγο για σκάνδαλο Μενδώνη – Λιγνάδη, με τα κρίσιμα ερωτήματα που αφορούν την επιχείρηση συγκάλυψης και της πολιτικής ευθύνης Μητσοτάκη να παραμένουν αναπάντητα. Όπως σημειώνουν στην αξιωματική αντιπολίτευση, παρά την προσπάθεια επικοινωνιακού αποπροσανατολισμού και τη μετατόπιση της συζήτησης από τον Κ. Μητσοτάκη, η παρουσία του στη Βουλή επιβεβαίωσε την προσπάθεια συγκάλυψης και των ευθυνών του, ως αποτέλεσμα της αλαζονείας του. «Όλοι έχουν καταλάβει ότι για 15 μέρες η κυβέρνηση προσπάθησε να περάσει το θέμα ‘στα ψιλά’», σημείωσε στον ΑΝΤ1 ο γραμματέας του ΣΥΡΙΖΑ Δ. Τζανακόπουλος. «Και αυτό επειδή ακριβώς ο κ. Λιγνάδης ήταν προσωπική επιλογή του κ. Μητσοτάκη», πρόσθεσε.\nΤην ίδια στιγμή, η κυβέρνηση επιλέγει να βαδίσει στα χνάρια του Ερντογάν ποντάροντας στην ένταση και την καταστολή. Χαρακτηριστική ήταν η εικόνα της βίαιης εισβολής των δυνάμεων της αστυνομίας στο ΑΠΘ, που οδήγησε σε δεκάδες συλλήψεις φοιτητών που πραγματοποιούσαν ειρηνική διαδήλωση. Ενώ, παράλληλα, η χώρα μας κινδυνεύει να γίνει το πρώτο ευρωπαϊκό κράτος με νεκρό απεργό πείνας, μετά τους νεκρούς του IRA στη Μ. Βρετανία της Θάτσερ. Σε μια φιλελεύθερη δυτική δημοκρατία «δεν επιτρέπεται για κανέναν απολύτως λόγο να πεθάνει απεργός πείνας», υπογράμμισε ο Δ. Τζανακόπουλος. Όπως εξήγησε, στη συγκεκριμένη περίπτωση πρόκειται για νόμιμο αίτημα, το οποίο στηρίζεται σε νόμο που έχει ψηφίσει η ίδια η κυβέρνηση της Ν.Δ. «και το οποίο αρνείται να υλοποιήσει γιατί λειτουργεί με εκδικητικότητα, για λόγους τους οποίους η ίδια ξέρει». Την Παρασκευή μάλιστα χτυπήθηκαν από τα ΜΑΤ φωτορεπόρτερ και δημοσιογράφοι.\nαποτυχία αυταρχισμός φθορά


Ιδέες: Η περιπλάνηση του στοχαστή\nΚώστας Αξελός: «Πρέπει να αναζητούμε έναν τρόπο ζωής που δεν θα εξαντλείται ούτε στον κομφορμισμό ούτε στην αστόχαστη εξέγερση».\n-Οταν φύγατε από την Ελλάδα, το 1945, γιατί διαλέξατε το Παρίσι;\n«Καθώς είχα μια τρίγλωσση εκπαίδευση -ελληνικά, γαλλικά, γερμανικά- όταν υποχρεώθηκα να φύγω από την Ελλάδα, που κυριαρχούνταν από τη δεξιά, στο τέλος του 1945, δεν είχα άλλη επιλογή. Για να επιχειρήσει κανείς προχωρημένες σπουδές στη φιλοσοφία, πρέπει να γνωρίζει τη γλώσσα με την οποία θα εργαστεί. Καθώς δεν μιλούσα αγγλικά και με τη Γερμανία να είναι καπνισμένα ερείπια, απέμενε μόνον η Γαλλία. Επιπλέον, το Γαλλικό Ινστιτούτο των Αθηνών, στο οποίο σπούδαζα, είχε οργανώσει ένα σύστημα υποτροφιών που μου επέτρεψε να φύγω με μιαν ομάδα συντρόφων».\n-Ησασταν ήδη πολιτικός· αλλά γιατί γίνατε φιλόσοφος;\n«Η ώθηση προς την ενεργό πολιτική είχε προέλθει από τα ενδιαφέροντά μου για τη φιλοσοφική σκέψη. Ο μαρξισμός και ο κομμουνισμός θεωρούνταν η "υλοποίηση της φιλοσοφίας". Στο κομμουνιστικό κίνημα λειτούργησα όχι μόνον ως οργανωτής αλλά και ως δημοσιογράφος και θεωρητικός».\n-Τι ρόλο έπαιζε το Γαλλικό Κομμουνιστικό Κόμμα (PCF) στα πρώτα χρόνια σας στη Γαλλία;\n«Το PCF μου φαινόταν ταυτόχρονα υπερβολικά σταλινικό και υπερβολικά συντηρητικό. Στη λεγόμενη πολιτιστική σφαίρα οι θέσεις του δεν φαίνονταν πολύ προχωρημένες».\n-Επομένως, ποιο είδος διανοητικού περιβάλλοντος συναναστραφήκατε στη Γαλλία;\n«Εκείνο τον καιρό η Γαλλία κυριαρχούνταν από τον -λιγότερο ή περισσότερο δογματικό- μαρξισμό και από τον υπαρξισμό. Κανένας τους δεν με ικανοποιούσε και η πανεπιστημιακή φιλοσοφία των καθηγητών ουσιαστικά δεν με ενδιέφερε. Επομένως συνάντησα και συζήτησα με τους περιθωριοποιημένους, τους απομονωμένους -δηλαδή εκείνους που ήταν έτσι εκείνο τον καιρό- αναζητώντας έναν άλλο δρόμο, πέρα από τα περπατημένα μονοπάτια (...). Το περιοδικό "Arguments" δημιουργήθηκε το 1956 από τον Εντγκάρ Μορέν και τον Ζαν Ντιβινιό. Ενεπλάκην και εγώ πολύ σύντομα. Ηταν μια παθιασμένη περιπέτεια, ένα εργαστήρι ιδεών, που απείχε πολύ από τις ορθοδοξίες και τους -ισμούς της εποχής. Ο χωρισμός μου από τον μαρξισμό-λενινισμό χρονολογείται από το 1946. Τα γεγονότα του 1956 έκαναν μόνον σαφέστερο αυτό που ήταν ορατό από πριν. Αποτελούσαν ένα ρήγμα το οποίο προανήγγειλε την κατάρρευση ενός ολόκληρου συστήματος, η οποία συνέβη πολύ αργότερα».\n- Ποια ήταν η κληρονομιά του περιοδικού «Arguments», ο μη ορθόδοξος μαρξισμός ή καθόλου μαρξισμός; Προς τον μεταστρουκτουραλισμό ή προς περισσότερο χαϊντεγκεριανές ιδέες, όπως εκείνη του «κόσμου»;\n«Είναι δύσκολο να πούμε ποια είναι η κληρονομιά. Οι έρευνες και οι ιδέες της εκδοτικής ομάδας και των στενών συνεργατών της απείχαν πολύ από το να αποτελούν ένα ομοιογενές σχέδιο. Οι διαφορές ποτέ δεν έπαψαν να υπάρχουν. Θα έλεγα με δυο λόγια ότι μια απόπειρα για έναν ανοιχτό μαρξισμό, για έναν αναθεωρημένο και διορθωμένο φροϊδομαρξισμό και τελικά μια μεταμαρξιστική και μεταχαϊντεγκεριανή σκέψη έγιναν αντικείμενο επεξεργασίας, αλλά όχι χωρίς δυσκολίες (...)».\n- Υπάρχουν πέντε κυριότεροι στοχαστές που ήταν σημαντικοί στα χρόνια της διαμόρφωσής σας: Χέγκελ, Μαρξ, Νίτσε, Χάιντεγκερ και Ηράκλειτος. Γιατί να επιστρέψουμε στον Ηράκλειτο;\n«Ο Ηράκλειτος ήταν η αφετηρία ενός πολύ μεγάλου ρεύματος σκέψης και παραμένει ένας πρόδρομος. Ο Νίτσε και ο Χάιντεγκερ αναμετρήθηκαν παραγωγικά με αυτόν, καθένας με τον τρόπο του (...). Η φιλοσοφία ως φιλοσοφία δεν είναι πλέον ζωντανή. Αντανακλάται στην ιστορία της φιλοσοφίας και έχει αντικατασταθεί από τις τεχνικές επιστήμες, τις επιστήμες της φύσης, του ανθρώπου, και τα έργα τους, θεωρίες και κοινωνικο-ιστορικές πρακτικές. Αυτές οι τεχνικές επιστήμες αγνοούν αυτό που διατρέχουν. Η φιλοσοφία ως τέτοια βλέπει το τέλος της. Αυτοί που διαδέχθηκαν τον Χέγκελ δεν θα έπρεπε να ονομάζονται φιλόσοφοι αλλά στοχαστές».\n- Ποια είναι η σχέση μεταξύ του κόσμου και του παιχνιδιού; Τι εννοείτε όταν μιλάτε για το παιχνίδι του κόσμου; Σχετίζεται αυτό με το απόσπασμα του Ηράκλειτου, όπου μιλάει για τον χρόνο σαν ένα παιδί που παίζει;\n«Ο κόσμος ξεδιπλώνεται σαν παιχνίδι. Αυτό σημαίνει ότι αρνείται κάθε νόημα, κάθε κανόνα που είναι εξωτερικός προς τον εαυτό του. Το ίδιο το παιχνίδι του κόσμου είναι διαφορετικό απ' όλα τα ιδιαίτερα παιχνίδια που παίζονται στον κόσμο. Περίπου 2.500 χρόνια μετά τον Ηράκλειτο, ο Νίτσε, ο Χάιντεγκερ, ο Φινκ και εγώ επιμείναμε σε αυτή την προσέγγιση του κόσμου ως παιχνιδιού».\n- Η τεχνολογία είναι ένα θέμα του Χάιντεγκερ, αλλά εσείς τη διαβάζετε στο έργο του Μαρξ. Είναι ένα ζήτημα αλλοτρίωσης μέσω της τεχνολογίας; Τι πολιτικές επιπτώσεις προκύπτουν από τη δική σας κατανόηση της ιδέας της τεχνολογίας;\n«Ο Χάιντεγκερ μιλάει για το ζήτημα της τεχνολογίας και, ακριβέστερα, για την ουσία της τεχνολογίας. Η τεχνολογία είναι βέβαια ενεργά παρούσα στη σκέψη του Μαρξ, αλλά ο Χάιντεγκερ εμβαθύνει περισσότερο στο θέμα. Η τεχνολογία δεν είναι θεός ούτε διάβολος. Δεν μπορούμε ούτε να λέμε ανεπιφύλακτα ναι σε αυτήν ούτε και να την αρνούμαστε πλήρως. Είναι ταυτόχρονα και αλλοτριωτική, και άνοιγμα, είναι παντού επί το έργον: στην τεχνοεπιστήμη, στην τεχνοπολιτική, στην τεχνοκουλτούρα, σε όλα τα πολιτικά καθεστώτα. Η τεχνολογία προοδεύει ασυγκράτητα. Πρέπει πάντοτε να σκεφτόμαστε όλο και βαθύτερα και να αναζητούμε έναν τρόπο ζωής που δεν θα εξαντλείται ούτε στον κομφορμισμό ούτε στην αστόχαστη εξέγερση (...)». * Κυρ. Ελευθεροτυπία, Επτά, Κυριακή 14 Φεβρουαρίου 2010\nΑναρτήθηκε από Times News στις 9:32 μ.μ.\nΕτικέτες Αξελός Κώστας


e-cigarette: Καρκινογόνες χημικές ουσίες παραμένουν στους πνεύμονες\tΤρίτη, 18 Σεπτεμβρίου 2018 08:50\nΈρευνα: Desert Research Institute (DRI) και University of Nevada, Reno.\nΘέμα έρευνας: Οι καρκινογόνες χημικές ουσίες που παραμένουν στους πνεύμονες κατά τη χρήση ηλεκτρονικού τσιγάρου.\nΤα ηλεκτρονικά τσιγάρα είναι πια πολύ δημοφιλή, ως εναλλακτική λύση καπνίσματος, οι συνέπειες ωστόσο στην υγεία αυτού που ατμίζει, απασχολούν πολύ τις επιστημονικές κοινότητες και τις εταιρείες παραγωγής καπνού. Μια πρόσφατα δημοσιευμένη μελέτη υπογραμμίζει τους πιθανούς κινδύνους για την υγεία του ατμιστή, δείχνοντας πως σημαντικές ποσότητες καρκινογόνων χημικών ουσιών, όπως η φορμαλδεΰδη, απορροφώνται από την αναπνευστική οδό κατά τη διάρκεια του ατμίσματος.\n"Μέχρι τώρα, η μόνη έρευνα σχετικά με την αναπνευστική πρόσληψη αλδεϋδών από το κάπνισμα, αφορούσε μόνο τα συμβατικά τσιγάρα", δήλωσε η Vera Samburova, Ph.D., καθηγήτρια ερευνών στο Τμήμα Ατμοσφαιρικών Επιστημών του DRI και επικεφαλής της μελέτης. "Λίγα είναι γνωστά για τη διαδικασία αυτή, όσον αφορά τη χρήση ηλεκτρονικού τσιγάρου, έτσι, η κατανόηση των κινδύνων είναι πολύ σημαντική για τον προσδιορισμό της τοξικολογικής σημασίας".\nΗ Samburova και ο συνάδελφός της-ερευνητής του DRI, Andrey Khlystov, Ph.D., δημοσίευσαν το 2016 ευρήματα έρευνάς τους, σύμφωνα με τα οποία επιβεβαιωνόταν ο σχηματισμός επικίνδυνων επιπέδων αλδεϋδών, κατά τη χημική διάσπαση των αρωματισμένων υγρών του e-cigarette, τα οποία εκπέμπονται σε ατμούς.\nΣτη μελέτη αυτή, η Samburova και η ομάδα της, εκτίμησαν την έκθεση των ατμιστών σε αυτά τα επικίνδυνα χημικά, αναλύοντας την αναπνοή 12 χρηστών, πριν και μετά τη χρήση. Μέσω της διαδικασίας που ακολούθησαν, καθόρισαν το κατά πόσο αυξήθηκε η συγκέντρωση των αλδεϋδών στην αναπνοή. Έπειτα, προχωρούσαν στην αφαίρεση της συγκέντρωσης των χημικών ουσιών στην εκπνεόμενη αναπνοή από το ποσό που βρέθηκε στους ατμούς που προέρχονται από το ηλεκτρονικό τσιγάρο.\nΗ διαφορά της εξίσωσης αυτής, εξηγεί η Samburova, απορροφάται στους πνεύμονες του χρήστη. Και συμπληρώνει:\n"Διαπιστώσαμε ότι η μέση συγκέντρωση αλδεϋδών στην αναπνοή, μετά από το κάπνισμα ηλεκτρονικού τσιγάρου, ήταν περίπου 10,5 φορές υψηλότερη από ό, τι προηγουμένως. Πέρα από αυτό, είδαμε ότι η συγκέντρωση χημικών ουσιών στην αναπνοή, όπως η φορμαλδεΰδη, ήταν εκατοντάδες φορές χαμηλότερη από την ποσότητα που βρίσκεται στους ατμούς του ηλεκτρονικού τσιγάρου, γεγονός που υποδηλώνει ότι, σημαντικό μέρος της, διατηρείται στο αναπνευστικό σύστημα του χρήστη."\n"Η νέα μας πιλοτική μελέτη υπογραμμίζει τον πιθανό κίνδυνο για την υγεία, ο οποίος σχετίζεται με τις αλδεϋδες που παράγονται από τα ηλεκτρονικά τσιγάρα. Επιβάλλεται μια μελλοντική μελέτη με πολύ περισσότερους συμμετέχοντες."\nΝα σημειωθεί πως η ερευνητική ομάδα μερίμνησε ώστε οι συνθήκες δοκιμής της μελέτης να αντικατοπτρίζουν όσο το δυνατόν περισσότερο τις πραγματικές συνθήκες ατμίσματος. Οι περισσότεροι συμμετέχοντες χρησιμοποίησαν τις δικές τους συσκευές, γεύσεις που γνώριζαν και κάπνισαν το ηλεκτρονικό τους τσιγάρο τόση ώρα όση και στην καθημερινότητά τους, επιτρέποντας στην ερευνητική ομάδα να καταλάβει πώς χρησιμοποιούνται συνήθως τα ηλεκτρονικά τσιγάρα από τους τακτικούς χρήστες. Και επειδή ακριβώς εξέτασαν «φυσιολογικές» εμπειρίες, οι ερευνητές επιβεβαίωσαν το γεγονός πως οι υψηλές συγκεντρώσεις αλδεϋδών που εντοπίζονται από άλλες μελέτες, δεν περιορίζονται σε εργαστηριακές συνθήκες.\nΣχετικό άρθρο: E-Cigarette και συμβατικό τσιγάρο έχουν τις ίδιες αρνητικές συνέπειες


Ανθρωποκυνηγητό για τον μακελάρη του Στρασβούργου – Γνωστός στις Αρχές ως τρομοκράτης | Notioi.gr\nΑνθρωποκυνηγητό για τον μακελάρη του Στρασβούργου – Γνωστός στις Αρχές ως τρομοκράτης\nEκατοντάδες στελέχη της γαλλικής αστυνομίας και των γαλλικών ένοπλων δυνάμεων συνέχιζαν την κινητοποίησή τους όλη τη νύχτα για τον εντοπισμό και τη σύλληψη του ενόπλου, που επιτέθηκε στη χριστουγεννιάτικη αγορά του Στρασβούργου σκοτώνοντας τρεις άνθρωποι και τραυματίζοντας άλλους 12, με τον δράστη να διαφεύγει ακόμα, ενώ η κυβέρνηση της χώρας αποφάσισε να θέσει τη Γαλλία σε «κατάσταση συναγερμού» για «τρομοκρατική επίθεση».\nΠερίπου 350 άνδρες, ανάμεσά τους 100 μέλη της δικαστικής αστυνομίας, μέλη των ειδικών δυνάμεων της αστυνομίας και στρατιωτικοί, με την υποστήριξη δύο ελικοπτέρων, καταδιώκουν τον ένοπλο, δήλωσε ο Γάλλος υπουργός Εσωτερικών Κριστόφ Καστανέρ από το Στρασβούργο, όπου μετέβη κατ’ εντολή του προέδρου της Δημοκρατίας της Γαλλίας Εμμανουέλ Μακρόν.\nΤο βράδυ της Τρίτης, γύρω 20:50 (ώρα Ελλάδας), ο ένοπλος άνοιξε πυρ και έσπειρε τον τρόμο σε τρία σημεία στο Στρασβούργο, είπε ο Καστανέρ, χωρίς να κατονομάσει τον δράστη, διευκρινίζοντας πάντως πως είναι γνωστός στις υπηρεσίες ασφαλείας.\nΣύμφωνα με τις έως τώρα πληροφορίες, ο δράστης ονομάζεται Σερίφ Σεκάτ, έχει καταγωγή από το Μαρόκο, έχει μεγαλώσει στο Στρασβούργο και είναι 29 ετών. Χαρακτηρίζεται τρομοκράτης, ήταν γνωστός στις γαλλικές αρχές και βρισκόταν υπό παρακολούθηση. Εντύπωση προκαλεί το γεγονός πως χθες το πρωί εντοπίστηκαν στο κρησφύγετό του εκρηκτικές ύλες και πυρομαχικά. Μάλιστα οι Αρχές τον αναζητούσαν για να τον συλλάβουν, αλλά τελικά εμφανίστηκε εκείνος το βράδυ στο κέντρο του Στρασβούργου και άρχισε να πυροβολεί αδιακρίτως.\nΟ Σεκάτ συγκαταλεγόταν στις λίστες παρακολούθησης, τις λεγόμενες Fiche S, των υπηρεσιών πληροφοριών, ανακοίνωσαν οι τοπικές αρχές. Οι λίστες αυτές περιλαμβάνουν ανθρώπους που παρακολουθούνται για λόγους θρησκευτικής ριζοσπαστικοποίησης ή για διασυνδέσεις με ισλαμιστές.\nΟπαδοί του ISIS έσπευσαν να πανηγυρίσουν για την επίθεση στο Στρασβούργο λέγοντας ότι ο τρομοκράτης εμπνεύστηκε από εκείνους.\nΣύμφωνα με τις Αρχές, ο απολογισμός είναι τρεις νεκροί και 12 τραυματίες, από τους οποίους οι έξι βρίσκονται σε κρίσιμη κατάσταση. Νωρίτερα, ο δήμαρχος του Στρασβούργου Ρολάντ Ρις είχε κάνει λόγο με ανακοίνωσή του που έστειλε στο Γαλλικό Πρακτορείο για «τέσσερις νεκρούς και περίπου δέκα τραυματίες». Τον ίδιο απολογισμό είχαν δώσει πηγές προσκείμενες στη γαλλική αστυνομία στο πρακτορείο Reuters.\nΗ εισαγγελία του Παρισιού γνωστοποίησε ότι άρχισε να διενεργεί έρευνα για «ανθρωποκτονίες» και «απόπειρες ανθρωποκτονιών» που θεωρεί ότι έχουν «τρομοκρατικούς» σκοπούς, ενώ έκανε επίσης λόγο για «σύσταση και συμμορία».\nΤον Δεκέμβριο του 2016, η χριστουγεννιάτικη αγορά του Βερολίνου είχε γίνει στόχος επίθεσης με όπλο ένα φορτηγό και αποτέλεσμα να χάσουν τη ζωή τους 12 άνθρωποι. Την ευθύνη είχε αναλάβει η τζιχαντιστική οργάνωση Ισλαμικό Κράτος.\nΜετά τη χθεσινή επίθεση, το ιστορικό κέντρο του Στρασβούργου αποκλείστηκε τελείως από τις δυνάμεις επιβολής της τάξης. Σύμφωνα με τη νομαρχία, τα μέτρα ήρθησαν τη νύχτα και το κέντρο της πόλης ήταν εκ νέου προσβάσιμο μετά τις 03:00 (ώρα Ελλάδας).


Για δεκαετίες ολόκληρες οι ερευνητές ήταν πεπεισμένοι πως το προκολομβιανό χειρόγραφο που είχε περιέλθει στα χέρια του βρετανού νομικού Τζον Σέλντεν περιείχε ένα μυστικό κάτω από την επιφάνειά του.\nΧαμένος για τουλάχιστον μισή χιλιετία κάτω από ένα παχύ στρώμα γύψου και κιμωλίας, το χειρόγραφο της προκολομβιανής περιόδου του Μεξικού είναι καμωμένο από δερμάτινες λωρίδες καλυμμένες με ένα υλικό σαν σοβάς.\nΑπό τον περίεργο τρόπο της γραφής μέχρι και την ομολογουμένως παράξενη διάταξη των γραμμάτων πάνω στο χειρόγραφο, όλα μυρίζουν μυστήριο!\nΠολλά θα μάθουμε για την προκολομβιανή Αμερική από αυτό το κείμενο, την ιστορία μιας τοπικής δυναστείας από τον 10ο ως τον 16ο αιώνα δηλαδή, όπως προφητεύουν οι μελετητές του, λίγη υπομονή χρειάζεται μόνο…\nΉταν το 2000 όταν η αρχαιολογική σκαπάνη έφερε στο φως, σε ανασκαφή στη ρωσική μεγαλούπολη Νόβγκοροντ, το παλιότερο γνωστό γραπτό μνημείο του μεσαιωνικού Κράτους των Ρως (Κιεβινή Ρωσία).\nΟ Κώδικας του Νόβγκοροντ είναι ένα κερωμένο ξύλινο τρίπτυχο του 11ου αιώνα που περιέχει τόσα πολλά κρυμμένα κείμενα που η επιστήμη έσπευσε να το χαρακτηρίσει «υπερ-παλίμψηστο»!\nΗ αποκατάσταση και ανασύνθεση των θησαυρών του παλίμψηστου είναι ωστόσο τρομακτικά δύσκολες διαδικασίες, μιας και τα ασαφή συνήθως ίχνη πάνω στο ξύλο μπλέκονται με τη φθορά του χρόνου, τις ανωμαλίες του ξύλου και τα γδαρσίματα της χρήσης του.\nΜέσα σε όλα, το ξύλο του Κώδικα έχει χρησιμοποιηθεί αρκετές φορές, περιέχοντας στρώματα και στρώματα παλιότερων κειμένων.\nΣε μια κοινή προσπάθεια, ακαδημαϊκοί των πανεπιστήμιων της Μπολόνια και του Γκέτινγκεν ανακάλυψαν ένα χαμένο θεατρικό του 5ου αιώνα π.Χ. κάτω από μια Αγία Γραφή του 13ου αιώνα μ.Χ.\nΤο θεατρικό αποδίδεται στον Ευριπίδη, τον μεγάλο δάσκαλο του αττικού δράματος, του οποίου έχουμε μόλις 19 δράματα στα χέρια μας από τα 92 που φέρεται να είχε ολοκληρώσει.\nΠλάι μάλιστα στο κείμενο του Ευριπίδη, οι μελετητές ανακάλυψαν και ένα κάρο αρχαίων σχολίων στο κείμενο, κάτι που το μετατρέπει σε πραγματικό αρχαιολογικό θησαυρό.\nΤο παλίμψηστο φυλάσσεται στο Πατριαρχείο Ιεροσολύμων, αν και θα κυκλοφορήσει κάποια στιγμή μια έκδοση με τα αποτελέσματα της ανακάλυψης και την κριτική παρουσίαση του αρχαίου δράματος…\nΉταν το 2015 όταν κάποιοι οικοδόμοι ανακάλυψαν τυχαία μια επιγραφή στην Ιερουσαλήμ από την εποχή του Δεύτερου Ναού του Σολομώντος (516-537 π.Χ.).\nΗ σύνθεση ανακαλύφθηκε σε ένα τελετουργικό λουτρό μέσα σε ένα σπήλαιο, το οποίο ήταν θαμμένο κάτω από ένα σχολείο.\nΉταν το 2011 όταν οι αρχαιολόγοι ζήτησαν τη βοήθεια ενός ειδικού ρομπότ για να μελετήσουν εκ νέου τη μεγαλοπρεπή Πυραμίδα του Χέοπα.\nΚαι το μηχάνημα έβγαλε λαβράκι. Επέστρεψε στους μελετητές με ένα σωρό άγνωστα ιερογλυφικά που κανείς δεν είχε δει εδώ και 4.500 χρόνια. Κι όμως, ήταν πάντα εκεί!\nΗ Ρώμη φιλοξενεί ακόμα τον διαβόητο Οβελίσκο του Μουσολίνι, κάτω από τον οποίο υπάρχει ένα μήνυμα του φασίστα ηγέτη για την ανθρωπότητα του μέλλοντος.\nΑυτό κατάφεραν να ανασυγκροτήσουν οι ιστορικοί το 2016, ένα χρονικό της γέννησης και της ανόδου του φασισμού αλλά και των «άθλων» του Ντούτσε, τα οποία έκρυψε ο ιταλός δικτάτορας κάτω από τον οβελίσκο που έστησε προς τιμή του το 1932.\nΤο πράγμα ήταν σχετικά γνωστό στην εποχή του, ξεχάστηκε όμως και καλύφθηκε τελικά από τη σκόνη του χρόνου.\nΠαρά το γεγονός ότι το αυθεντικό κείμενο παραμένει κάτω από το 300 τόνων μνημείο, ο Κώδικας του Μουσολίνι ανασυγκροτήθηκε από τρεις πηγές που ενυπάρχουν σε βιβλιοθήκες της Ρώμης με σχετική ακρίβεια και πιστότητα στο πρωτότυπο.\nΤο 1.200 λέξεων μήνυμα του Ντούτσε για τον άνθρωπο του μέλλοντος τον παρουσιάζει ως νέο ρωμαίο αυτοκράτορα, την ίδια ώρα που ξέρουμε ότι τη θαμμένη περγαμηνή του τη συνοδεύει ένα μετάλλιο που τον εμφανίζει να φορά προβιά λιονταριού.\nΤο μήνυμα είναι γραμμένο στα λατινικά, θέλοντας προφανώς ο Μουσολίνι να συνδέσει τη ρωμαϊκή κληρονομιά με τον σκοτεινό φασισμό του.


Survivor 3 νέος παίκτης: Αγαπημένος ποδοσφαιριστής φεύγει για Άγιο Δομίνικο (vid) | Alphafreepress.gr\nalphafreepress.gr / LIFESTYLE / Survivor 3 νέος παίκτης: Αγαπημένος ποδοσφαιριστής φεύγει για Άγιο Δομίνικο (vid)\nSurvivor 3 νέος παίκτης: Αγαπημένος ποδοσφαιριστής φεύγει για Άγιο Δομίνικο (vid)\nSurvivor 3 νέος παίκτης: Ο Σάκης Τανιμανίδης ανακοίνωσε στους παίκτες την είσοδο του ποδοσφαιριστή, λέγοντας πως θα έρθει σε λίγες ημέρες.\nSurvivor 3 νέος παίκτης: Ο Πάτρικ Ογκουνσότο μπαίνει στο Survivor 3.\nΟ Νιγηριανός ποδοσφαιριστής είναι πολύ αγαπητός στη χώρα μας, καθώς έχει αγωνιστεί σε Πανηλειακό, Εργοτέλη, ΟΦΗ. Το «Πώς γκένεν ατό;», όταν σχολίαζε το πέναλτι του ΟΦΗ στον αγώνα κόντρα στον Εργοτέλη, που έπαιζε, έχει γράψει ιστορία.\nΟ Σάκης Τανιμανίδης ανακοίνωσε στους παίκτες την είσοδο του ποδοσφαιριστή, λέγοντας πως θα έρθει σε λίγες ημέρες.\nΜάλιστα, έπαιξε και το απόσπασμα με την ατάκα του Νιγηριανού.\nΟι πληροφορίες θέλουν τον Πάτρικ Ογκουνσότο να πηγαίνει στον Άγιο Δομίνικο και να λαμβάνει την εβδομάδα το διόλου ευκαταφρόνητο ποσό των 10.000 ευρώ.\nΟ ποδοσφαιριστής ήταν έτοιμος να συμμετάσχει και στο περυσινό Survivor, καθώς είχε κάνει τη σχετική αίτηση, ωστόσο, όπως υποστήριξε δεν τον πήραν τηλέφωνο από την παραγωγή.\nΟ Πάτρικ Ογκουνσότο γεννήθηκε στις 19 Απριλίου 1983 στην Νιγηρία.\nΗ ποδοσφαιρική του καριέρα ξεκίνησε επίσημα στον ΑΠΟΕΛ όταν ήταν 16 ετών.\nΈναν χρόνο μετά πήρε μεταγραφή στον Εργοτέλη παίζοντας στην Γ’ Εθνική. Η πρώτη του σεζόν ήταν φοβερή με 30 γκολ σε 32 παιχνίδια και βοήθησε την ομάδα του να πάει στην Β’ και μετά στην Α’ Εθνική, όπου σκόραρε 11 τέρματα σε 29 παιχνίδια. Ο Εργοτέλης, ωστόσο, έπεσε και πάλι στην Β’ και ο Πάτρικ Ογκουνσότο πήρε τον δρόμο για το Βέλγιο και την ομάδα του Westerlo, όπου έγινε και ο τοπ σκόρερ με 20 τέρματα σε 31 ματς.\nSurvivor 3: Αποχώρησε ο Βασίλης Σίμος\nΣτο τελευταίο αγώνισμα ασυλίας η ελληνική ομάδα του Survivor έχασε με 2-0 στα παιχνίδια και έτσι οι παίκτες οδηγήθηκαν στο συμβούλιο για να βγάλουν τους τρεις υποψήφιους προς αποχώρηση.\nΤο τηλεοπτικό κοινό αποφάσισε να κρατήσει στο παιχνίδι επιβίωσης τον Τόνι και τον Σπύρο και έτσι αποχώρησε ο Βασίλης Σίμος.\n«Ήταν ένα φανταστικό ταξίδι, ήταν ένα όνειρο ζωής. Πέρασα πάρα πολύ όμορφα. Βέβαια δεν κατάφερα να δείξω πάρα πολλά πράγματα. Ναι μεν ήρθα νωρίς στο παιχνίδι με πέντε, έξι μέρες διαφορά, αλλά πιστεύω είναι πολύ νωρίς για να αποχωρήσω. Θα αποχωρήσω έχοντας γνωρίσει κάποια άτομα, τα οποία έχω μέσα στην καρδιά μου. Ίσως και να είναι το πιο σημαντικό πράγμα αυτό και είναι και ο λόγος που ήρθα στο συγκεκριμένο παιχνίδι», είπε μεταξύ άλλων ο Βασίλης Σίμος.\nSURVIVOR 3 ΜΠΑΙΝΕΙ ΠΟΔΟΣΦΑΙΡΙΣΤΗΣ\nSURVIVOR 3 ΝΕΟΣ ΠΑΙΚΤΗΣ\nSURVIVOR 3 ΟΓΚΟΥΝΣΟΤΟ\nΝΙΓΗΡΙΑΝΟΣ ΠΟΔΟΣΦΑΙΡΙΣΤΗΣ SURVIVOR 3\nΠΑΤΡΙΚ ΟΓΚΟΥΝΣΟΤΟ SURVIVOR 3


Κεντρική ομιλία Ν. Μηταράκη με αιχμές για αυτούς που δεν τον βλέπουν πολύ… Χιώτη | Chios News\nΑρχική Νέα Τοπικά Κεντρική ομιλία Ν. Μηταράκη με αιχμές για αυτούς που δεν τον βλέπουν...\nΚεντρική ομιλία Ν. Μηταράκη με αιχμές για αυτούς που δεν τον βλέπουν πολύ… Χιώτη\nΜε σύνθημα «Μαζί φέρνουμε το νησί μας στο επίκεντρο τη πολιτικής ζωής! Γιατί η Χίος επιτέλους χρειάζεται και αξίζει έναν κυβερνητικό βουλευτή πρώτης γραμμής!”, ο Νότης Μηταράκης έκλεισε την προεκλογική περίοδο με ομιλία του στην κεντρική προεκλογική του συγκέντρωση στο ξενοδοχείο Χανδρής.\nΠέρα από τις γνωστές θέσεις του για το σχέδιο «4+1» για την επόμενη μέρα και το πώς αυτό θα εφαρμοστεί, ο υποψήφιος βουλευτής της ΝΔ, αφιέρωσε μέρος της ομιλίας του και σε αυτούς που τον κατηγορούν ότι δεν είναι… Χιώτης, με τα καρφιά προφανώς στο εσωτερικό του κόμματός του.\nΑναδημοσιεύουμε από το σχετικό δελτίο τύπου:\n«(Η Χίος)Χρειάζεται ένα κυβερνητικό βουλευτή που να ανοίγει πόρτες και να διεκδικεί. Ο βουλευτής πρώτης γραμμής δεν έρχεται σε ρήξη, κατόπιν εορτής. Είναι εκεί όταν διαμορφώνεται η γραμμή του κόμματος και την επηρεάζει», τόνισε, αναφέροντας το παράδειγμα του νησιωτικού ΦΠΑ που δεν καταργήθηκε το 2014 λόγω παρέμβασης των νησιωτών βουλευτών, Αθανασίου, Βρούτση και Μηταράκη στον Πρωθυπουργό Σαμαρά.\n«Ποιος πήρε αντίστοιχα τον Τσίπρα τηλέφωνο το 2015 να του πει «Όχι»; Κανείς.» προσέθεσε.\nΑπάντησε σε όσους τον κατηγορούν ότι δεν είναι Χιώτης.\n«Ας τελειώνουμε οριστικά με αυτή την ιστορία. Είμαι ένας Χιώτης της Ομογένειας. Που έβαλα τη Χίο στην ψυχή μου από τα πρώτα μου βήματα. Και που έμαθα από την οικογένεια να αγαπώ τους αγώνες μας, τις μάχες για την ελευθερία, την πάλη με τη θάλασσα, το δαιμόνιο του Χιώτη. Γύρισα, σε μια δύσκολη εποχή για το νησί και την παράταξη. Σε μια εποχή που η πολιτική ήταν ψόγος και όχι δόξα» τόνισε.\nΝα σημειώσουμε ότι αργά το βράδυ της Παρασκευής, 5/7, από το γραφείο του Νότη Μηταράκη εκδόθηκε δελτίο τύπου σχετικά με το που ψηφίζει:\n“Σε απάντηση δημοσιευμάτων, διευκρινίζεται ότι ο κ. Μηταράκης θα ασκήσει το εκλογικό του δικαίωμα στο 122ο Εκλογικό Κέντρο Χίου την Κυριακή 07 Ιουλίου 2019 στις 11:00.\nΟ κ. Μηταράκης είναι Δημότης Χίου από την γέννησή του και εγγεγραμμένος στο Μητρώο Αρρένων Χίου. Έκανε αναγκαστική μεταδημότευση το 2010 λόγω της εκλογής του στην Αθήνα, έχει δε υποβάλλει αίτηση επιστροφής στην Χίο η οποία δεν έχει ακόμα υλοποιηθεί.\nΕντύπωση προκαλεί ότι τα δημοσιεύματα προέρχονται από άλλο πολιτικό χώρο αλλά στόχο έχουν να επηρεάσουν τους ψηφοφόρους της Νέας Δημοκρατίας, καταδεικνύοντας υπόγειες διαδρομές”.\nΠροηγούμενο άρθροΑντιλαϊκή κυβέρνηση θα έχουμε. Ποιος θα βάλει εμπόδια είναι το θέμα για το λαό;, του Γ. Παληού\nΕπόμενο άρθροΟ Αλ.Τσίπρας στην ΕΡΤ: Η ΝΔ επιμένει στα σχέδια για πιστοληπτική γραμμή στήριξης και επιστροφή σε μνημόνιο (VIDEO)